DM drogerije ponovo otvorene puno radno vreme\nU skladu sa odlukom Narodne skupštine Republike Srbije o ukidanju vanrednog stanja u zemlji, većina dm drogerija radiće puno radno vreme, počevši od 7. maja 2020. godine.\nVećina dm drogerija u Srbiji je otvorena za kupce po uobičajenom režimu rada, a sve detalje o aktuelnom radnom vremenu pojedinačnih drogerija kupci mogu da pronađu na zvaničnom sajtu kompanije www.dm.rs.\nUprkos ukidanju policijskog časa i vanrednog stanja, iz kompanije apeluju na kupce da ostanu odgovorni i pridržavaju se svih mera i preporuka nadležnih institucija zarad suzbijanja i sprečavanja širenja virusa korona (COVID-19). U cilju očuvanja javnog zdravlja, dm će prilagođavati svoje poslovanje odlukama nadležnih organa ispunjavajući sve preporučene higijenske standarde.\nSve dm drogerije u zemlji nastaviće da primenjuju dosadašnje mere, koje, između ostalog, uključuju kompletnu dezinfekciju prostora, a od prethodne nedelje se u svim dm objektima odvija i redovna ozonizacija koja inače važi za najjače prirodno dezinfekciono sredstvo. U skladu sa novim preporukama Vlade Republike Srbije, do petka, 15. maja u svim dm drogerijama biće obezbeđene dezobarijere na ulazima, kao i redovna dezinfekcija površina, korpi i kolica na bazi hipohlorita.\nPored toga, na ulazu u drogerije nalazi se sredstvo za dezinfekciju ruku, kompanija je ukinula korišćenje testera, obeležila sigurnu razdaljinu između kupaca, uvela zaštitne pregrade od pleksiglasa na kasama i postavila obaveštenja sa preporukama i merama prevencije. Preporuka je da zaposleni u drogerijama nose higijenske maske za lice, rukavice i vizire, stoga je kompanija obezbedila dovoljnu količinu ove zaštitne opreme koju zaposleni mogu po potrebi da menjaju u toku dana. Kako bi se osigurale sve dodatne mere predostrožnosti, iz kompanije preporučuju i kupcima da prilikom kupovine nastave sa nošenjem zaštitnih maski i rukavica.\nU Srbiji dm trenutno broji tačno 100 drogerija u 28 gradova. Sa asortimanom od preko 13.500 proizvoda, dm drogerije važe kao mesto kupovine svega na jednom mestu, od segmenta lepote, prirodne kozmetike, organske hrane, lične higijene, do proizvoda za domaćinstvo i negu beba.\nIKEA Srbija ponovo otvarila vrata svoje robne kuće u Beogradu\nNovo radno vreme dm drogerija tokom prvomajskih praznika\n“Atlantic Grupa” beleži kvartalni rast prodaje i dobiti usprkos restrikcijama


Dodik predlaže referendum Skupštini Republike Srpske\nBANJALUKA - Senatori Republike Srpske podržali su inicijativu predsednika Srpske Milorada Dodika da od Narodne skupštine zatraži raspisivanje referenduma o Sudu i Tužilaštvu BiH.\nPredsednik Republike Srpske će na današnjoj, posebnoj sednici NSRS prvo obrazložiti informaciju koja pokazuje da pravosuđe na nivou BiH, kako kaže, radi protiv interesa Srba, a na kraju će predložiti i nekoliko zaključaka, kojih nema u sastavu prosleđene informacije.\nDodik otkriva da će upravo jednim od zaključaka tražiti da NSRS raspiše referendum građana. Eventualno referendumsko pitanje, kaže, usaglasiće sa svim poslaničkim klubovima, ali već ima radnu verziju.\n- Moj predlog će biti da građani kažu da li podržavaju nametnute zakone od visokog predstavnika, a posebno zakone o Sudu i Tužilaštvu BiH – otkrio je Dodik nakon jučerašnje višečasovne sednice Senata, koje je, po Ustavu, savetodavno telo najviših institucija RS.\nU slučaju da građani na referendumu odbace nametanje zakona, Dodik kaže da bi se tome morali povinovati predstavnici RS u pravosuđu BiH, kao i institucije RS. Preciznije, dodaje predsednik, nakon toga bi usledilo niz zahteva za ukidanje nametnuh zakona ili za njihove izmene.\nOn otkriva da će od parlamenta tražiti i da spreči ustavnu verifikaciju svih do sada prenesenih nadležosti s nivoa RS na nivou BiH. On je pak ponovio da je moguće da Sud i Tužilaštvo ostanu da postoje, ali pod uslovom da budu reformisani. Komentarišući najnovije istupe bivšeg visokog predstavnika u BiH Pedija Ešdauna, koji je u engleskim medijima Dodika optužio da pričom o referendumu potkopava institucije BiH i da nacionalizam koristi u političke svrhe, Dodik je Ešdauna nazvao „lažovom“.


FILIP KOSNET: Beogradu i Prištini treba dati prostor za dijalog – Balkanekspresrb.rs\nAmbasador SAD-a u Prištini, Filip Kosnet izjavio je da Vašington nikada nije rekao da podržava sporazum o korekciji granice između Srbije i Kosova. Izraženo je smo mišljenje da Beogradu i Prištini treba dati prostor za dijalog i dogovor o onome što žele, uz prethodnu privremenu suspenziju taksi.\n– Mišljenje američke vlade je da pregovarači obe strane treba da imaju slobodu da odluče o čemu žele da razgovaraju. Kada je američka vlada prošle godine saopštila da se nećemo usprotiviti razgovoru o graničnoj regulativi, nismo rekli da podržavamo korekciju, već da pregovarači treba da imaju slobodu da razgovaraju o tome šta žele”, prenose prištinski mediji ijavu ambsador.\nPonovio je stav SAD-a da bi Priština trebalo da ukine nametnute uvećane takse na robu iz Srbije da bi dijalog bio nastavljen.\n– Zato mislimo da bi kosovska strana trebalo da privremeno suspenduje takse kao prvi korak ka ponovnom uspostavljanju dijaloga, ali istovremeno zahtevamo od Beograda da preduzme korake da ponovo započne taj proces”, dodao je on.\nGovoreći o dijalogu Beograda i Prištine, Kosnett kaže da “dve vlade treba da tome pristupaju na kreativan način kako bi postigli kompromis koji verovatno nije popularan ni na Kosovu ni u Srbiji”(Agencije).♦\nNEDELJA, 23 JUN: Praznik harfe na Tašmajdanu!


Srbija dobila aplikaciju za otkrivanje opasnih hemikalija u proizvodima - Portal Kvalitet\nA ima ih u gotovo svim predmetima koje svakodnevno upotrebljavamo – u plastičnim igračkama, kuhinjskom posuđu, nameštaju, tepisima, kablovima, PVC garderobi. Osvešćivanju kupaca mogla bi da pomogne juče predstavljena aplikacija za mobilne telefone „Scan4Chem”, preko koje će korisnici moći da saznaju da li roba na rafovima sadrži neku od 201 supstance koje izazivaju zabrinutost po kriterijumima EU. Ova aplikacija je već dostupna za korišćenje, a deo je projekta koji u Srbiji sprovodi Alternativa za bezbednije hemikalije (Alhem), uz još 20 evropskih organizacija koje predvodi Državna agencija za životnu svojinu Nemačke. Ova organizacija okuplja hemičare i stručnjake koji imaju iskustva sa upravljanjem opasnim hemikalijama.\nSupstance koje izazivaju zabrinutost inače se mogu naći u proizvodima za svakodnevnu upotrebu, koncentracija im je ograničena na 0,1 procenat, a njihov uticaj na zdravlje može biti kancerogen, mutagen i toksičan za reprodukciju, naglašeno je na predstavljanju.\n"Najpoznatije među ovim supstancama su ftalati, koji su česti u proizvodima od plastike, usporivači gorenja u sunđerastim delovima nameštaja i recikliranoj plastici, bisfenol A, koji se može naći u plastičnim bocama za vodu, i perfluorovane supstance, česte u nepromočivoj odeći i oštećenom posuđu od teflona ", navela je programska direktorka „Alhema” Jasminka Ranđelović.\nNa koji način će ova aplikacija biti od koristi potrošačima? Kako su objasnili u ovoj organizaciji, bitno je da korisnici što češće skeniraju barkod proizvoda (ili unošenjem podataka dostupnih na deklaraciji) i na taj način pošalju snabdevaču ili proizvođaču upit o tome da li sadrži neku od opasnih hemikalija. Prema Zakonu o hemikalijama, koji je već devet godina na snazi u Srbiji, snabdevač je dužan da na taj zahtev odgovori u roku od 30 dana. Potrošač, prema odredbama Člana 27. Zakona o hemikalijama, ima pravo na informaciju o prisustvu supstanci koje izazivaju zabrinutost u proizvodu ukoliko je njihova koncentracija iznad 0,1 odsto. Masovno korišćenje ove aplikacije, osim dobijanja informacije o robi koja se kupuje, trebalo bi da stvori i veliku bazu podataka o sastavu proizvoda različitih kompanija. Ali niko ne očekuje da će to ići lako. Zato je i potrebno da se stvara pritisak na kompanije kako bi one vremenom shvatile da je jednostavnije da same izlaze s podacima o sastavu proizvoda i smanje upotrebu štetnih supstanci i zamene ih bezbednijim alternativama. Aplikacija se istovremeno pojavljuje na 13 jezika, od kojih je Srbija jedina zemlja van EU koja je uključena u ovaj projekat za ostvarivanje prava građana koji imaju pravo da bi biraju zdravu robu kada kupuju.\n"Aplikacija je adaptirana za naše tržište. Naše iskustvo, pošto smo već slali pisma kompanijama, pokazalo je da će se onaj ko odgovori u roku dve nedelje i obratiti potrošaču, dok drugi neće ni odgovoriti. Primetili smo da su oni koji su se odazvali uglavnom kompanije čiji proizvodi ne sadrže štetne hemikalije", rekla je Jelena Milić iz „Alhema”.\nPrema onlajn istraživanju „Alhema” sa početka ove godine, 90 odsto ispitanika je svesno problema, a različiti stepeni zabrinutosti postoje kod ukupno 72 odsto. Polovina anketiranih odgovorila je da ne zna koji proizvodi mogu biti rizični i zašto, a više od 80 odsto se izjasnilo da bi koristili aplikaciju kako bi saznali da li proizvodi sadrže supstance koje izazivaju zabrinutost.


Četiri nagrade za gimnazijalce na Bios olimpijadi u Rusiji - juGmedia\nČetvoro učenika vranjske Gimnazije „Bora Stanković“, osvojili su jedno prvo i tri treća mesta na 23. Bios olimpijadi u Sankt Peterburgu u Rusiji.\nDušan Ristić iz odeljenja III/6, osvojio je prvo mesto, dok su teća mesta osvojili Aleksa Zdravković (IV/5), Emilija Petković (III/5) i Bogdan Stevanović (IV/5).\nAleksa i Bogdan takmičili su se u oblasti hemije, a Emilija i Dušan su pripremili radove iz biologije.\n„Istraživački duh i želja da uđu duboko u svet naučnog istraživanja podstakli su ove mlade ljude da studiozno rade i pristupe temama na pravi način i tako daju svoj doprinos nauci“, rekla je direktorka škole Suzana Mišić Stanković.\nProgram olimpijade ove godine trajao je tri dana.\nPrvog dana održana je ceremonija otvaranja, koja se sastojala iz kulturno-umetničkog programa i obraćanja profesora (članova žirija i organizacionog odbora) učesnicima takmičenja.\n„Ove godine je preminula Agni Vlavianos Arvanitis, idejni tvorac ovog takmičenja, pa je čitava ceremonija bila u znaku komemoracije. Njena ideja je bila organizovati naučni skup, kome neće prisustvovati samo naučnici već i donosioci odluka (političari), što je u stvari i koncept biopolitike“ objašnjavaju iz vranjske Gimnazije.\nDrugog dana je bilo takmičenje tokom koga je veliki broj učesnika iz čitavog sveta predstavio svoje radove uglednim naučnicima i članovima komisije ovog naučnog skupa, dok je trećeg dana usledila dodela diploma i ceremonija zatvaranja.\n„Učenici naše škole su osim priznanja i nagrada iz Rusije doneli prelepe utiske koje je na njih ostavio grad Petra Velikog. Ovogodišnji takmičari su rešeni da osnažuju istraživački duh i već imaju ideje za sledeći poduhvat na nekom sličnom takmičenju“, ističe direktorka škole.\nPokušala da se otruje sirćetnom kiselinom\nŽena stara 46 godina iz Vladičinog Hana pokušala je da se otruje tako što je popila “esenciju” posle čega je smeštena u Kliničkom centru Niš,…\nDr Polina Blagojević dobitnica nacionalne stipendije\nNIŠ – Nišlijka i doktor hemijskih nauka Polina Blagojević (33), docent Prirodno-matematičkog fakulteta jedna je od tri dobitnice nacionalne stipendije…\nKrivične prijave protiv četvoro radnika pošte\nPripadnici Ministarstva unutrašnjih poslova, po nalogu Posebnog odeljenja za suzbijanje korupcije Višeg javnog tužilaštva u Nišu, podneće krivičnu…\n08.10.2018. u 14:05\nJedno veliko bravo! Ovakvim ljudima treba dati najvise medijske paznje.


Arhiva kk grude - Stranica 2 od 17 - Grude Online\nKošarkaši Grude rezultatom 74:60 svladali ekipu KK Tomislav\nOvog vikenda odigrane su košarkaške utakmice 13. kola Seniorske košarkaške lige KS KB. U ovom kolu košarkaši Gruda ugostili su ekipu KK Tomislav iz Tomislavgrada i slavili rezultatom 74:60. Pogotke…\nGrude slavile u derbiju protiv Posušja\nProteklog vikenda odigrane su košarkaške utakmice 12. kola Seniorske košarkaške lige KS KB. Košarkaši Gruda gostovali su u Posušju kod istoimene ekipe i slavili rezultatom 64:63. Gruđane je predvodio Zlatko Galić…\nKošarkaši Gruda slavili protiv Ljubuškog\nOvog vikenda započeo je drugi dio košarkaške sezone 2020./2021., a igrale su se utakmice 10. kola Seniorske košarkaške lige KS KB. Košarkaši Gruda u ovom kolu bili su domaćini ekipi…\nOvog vikenda odigrane su košarkaške utakmice 6. kola seniorske košarkaške lige KS H-B. Košarkaši KK Grude gostovali su u Busovači kod istoimene ekipe i slavili rezultatom: 78:63. Nikola Andrijanić s…\nOvaj vikend odigravale su se košarkaške utakmice 15. kola Seniorske košarkaške lige Herceg-Bosne. Košarkaši KK GRUDE gostovali su u Čitluku kod ekipe KK BROTNJO i u nadasve zanimljivoj i neizvjesnoj…\nProtekloga vikenda odigrane su košarkaške utakmice 14. kola Seniorske košarkaške lige Herceg-Bosne. Košarkaši KK GRUDE ugostili su ekipu KK STUDENT iz Mostara i slavili rezultatom 97:81. Pogotke za KK Grude…\nOvaj vikend odigravale su se košarkaške utakmice 11. kola Seniorske košarkaške lige Herceg-Bosne. Košarkaši KK GRUDE ugostili su ekipu KK TOMISLAV iz Tomislavgrada i slavili rezultatom 81:44. U ovoj utakmici,…\nOvaj tjedan odigravaju se košarkaške utakmice 6. kola Seniorske košarkaške lige Herceg-Bosne. Košarkaši KK GRUDE, u ovom kolu ugošćuju ekipu KK BROTNJO iz Čitluka. Ova utakmica igra se u Grudama,…\nOvaj tjedan odigravaju se košarkaške utakmice 4. kola Seniorske košarkaške lige Herceg-Bosne. Košarkaši KK GRUDE, u ovom kolu ugošćuju ekipu KK POSUŠJE iz Posušja. Ova utakmica igra se u Grudama,…\nKošarkaši Gruda dočekuju Čapljinu u drugoj utakmici doigravanja za prvaka Herceg Bosne\nU srijedu 03.04.2019. godine odigrat će se druga utakmica polufinala play-offa doigravanja za košarkaškog prvaka KS Herceg-Bosne. Nakon gostujuće pobjede u nedjelju, košarkaši Gruda poveli su 1:0 na dvije dobivene…


07.03.2019 u 09:04\nFejsbuk će ubuduće više brinuti o privatnosti\nMark Zakerberg obećao je da će strateškim zaokretom pretvoriti Fejsbuk u platformu pažljiviju prema privatnom životu korisnika, usmerenu na poverljivost. Fejsbuk mora postati ujedinjena mreža usmerenija na privatne razmene, za razliku od objave „postova” koje može pročitati veliki broj ljudi, i na formate tipa „priča” koje se brišu nakon 24 sata. „Kada mislim o budućnosti interneta, mislim da će platforma za komunikacije usmerena na „privatno” postati još važnija od današnjih otvorenih platformi”, ocenio je Zakerberg i najavio da namerava da omogući sigurna onlajn plaćanja. „Ta promena odgovara novim ukusima korisnika. Danas već vidimo da su privatne poruke, „priče” i male grupe najbrže rastući onlajn formati komuniciranja”, napisao je Zakerberg u postu objavljenom na svom\n18.02.2019 u 20:41\nRuska televizija protestuje zbog blokiranja Fejsbuk stranica\nMOSKVA - Ruska televizija RT je protestovala zbog blokiranja nekih njenih stranica na Fejsbuku, od kojih je jedna imala više miliona pratilaca, dok je Kremlj tu društvenu mrežu izjednačio sa „oruđem pritiska” Vašingtona. Danas nije bilo moguće pristupiti na nekoliko Fejsbuk stranica tog medija, među kojima i popularna „In the Now ”, specijalizovana za video snimke. „Imali smo projekat na engleskom jeziku, 'In the Now'. Projekat je imao uspeha: 2,5 milijarde pregleda i četiri miliona pratilaca samo na Fejsbuku”, navela je na Tviteru glavna urednica RT Margarita Simonjan. Fejsbuk je blokiranje RT obrazložio svojom politikom informisanja korisnika o poreklu nekih sadržaja koji se objavljuju. „Osobe koje gledaju stranice ne treba da budu pogrešno informisane o identitetu ljudi iza\n18.02.2019 u 20:02\n„Fejsbuk” namerno krši zakone o privatnosti podataka\nBritanski poslanici optužili su „Fejsbuk” da je „namerno i svesno prekršio zakone o zaštiti privatnosti podataka i o tržišnoj konkurenciji” u Velikoj Britaniji navodeći da se ta kompanija ponaša kao „gangster” u digitalnoj sferi. Odbor britanskog parlamenta za medije, kulturu, sport i digitalno poslovanje objavio je izveštaj na 108 stranica o dezinformacijama na društvenim mrežama u kojem poziva na pokretanje istrage o poslovnoj praksi ove tehnološke kompanije.\n16.02.2019 u 15:24\nUhapšen zbog pretnji Jeremiću, Trifunoviću, Georgievu...\nPripadnici Ministarstva unutrašnjih poslova, Odeljenja za borbu protiv visokotehnološkog kriminala, u saradnji sa Posebnim odeljenjem za visokotehnološki kriminal Višeg javnog tužilaštva, uhapsili su Z.I. (1963) iz Šapca zbog postojanja osnova sumnje da je izvršio više krivičnih dela ugrožavanje sigurnosti, saopšteno je iz MUP-a Srbije. On je osumnjičen da je putem društvenih mreža „Tviter“ i „Fejsbuk“ uputio pretnje predsedniku Narodne stranke Vuku Jeremiću, predsedniku Pokreta slobodnih građana Sergeju Trifunoviću, Predragu Voštiniću iz Lokalnog fronta Kraljevo i novinarima Slobodanu Georgievu i Biljani Lukić. Osumnjičenom je određeno zadržavanje do 48 sati i on će, uz krivičnu prijavu, biti priveden nadležnom tužilaštvu.\nPolovina Srbije na „Fejsbuku”\nKada su istraživači britanske digitalne kompanije „Kastard” upitali korisnike „Fejsbuka” kako predstavljaju sebe na ovoj popularnoj socijalnoj mreži, čak 75 odsto njih izjavilo je da laže ili, kulturnije rečeno – ulepšava realnost. Manje od petine Britanaca izjavilo je da njihovi profili zaista predstavljaju njih same, a trećina korisnika ocenila je da „Fejsbuk” odslikava njihov život, ali bez dosadnih delova. Ovo istraživanje otkrilo je još jedan zanimljiv podatak – muškarci više ulepšavaju realnost. Naime, čak 43 odsto ispitanika priznalo je da na „Fejsbuku” malo „šminka” svoj život. Uprkos činjenici da je većina korisnika „Fejsbuka” svesna da njihovi prijatelji život boje lepšim bojama i da na mreži izgledaju mnogo srećniji i raspoloženiji nego u stvarnom životu, broj korisnika\n28.01.2019 u 19:22\nFejsbuk pooštrava propise o političkim reklamama u EU\nBRISEL - Kompanija „Fejsbuk” saopštila je da pooštrava propise o političkim reklamama u Evropskoj uniji uoči izbora za Evropski parlament, zakazanih za maj, u najnovijem pokušaju da se izbori sa dezinformisanjem i poveća transparentnost na svojim platformama. Počev od kraja marta, kupcima političkih reklama moraće da bude potvrđen identitet pre nego što objave reklame na toj popularnoj društvenoj mreži, navodi se u saopštenju, prenosi AP. Propisi su slični onima koje je ova kompanija uspostavila prošle godine u SAD, Britaniji i Brazilu, napominje američka agencija. Prema novom sistemu, političke reklame EU na Fejsbuku nosiće oznaku „plaćeno”, a kada se na takvu reklamu klikne, korisnik će ući u datoteku koja se može pretraživati i gde će moći da saznaju koliko je novca na reklamu\n17.01.2019 u 14:54\nLONDON – Fejsbuk je danas saopštio da je obrisao stotine stranica, grupa i naloga povezanih s Rusijom za koje tvrdi da su bili deo dve velike operacije dezinformisanja, u najnovijem talasu borbe s lažnim vestima. Saopšteno je da su mere preduzete pošto su otkrivene dve mreže koje su „delovale na koordinisan i neautentičan način” na Fejsbuku i Instagramu. Načelnik odseka sajberbezbednosti u Fejsbuku, Natanijel Glajher, naveo je u blogu da je jedna mreža delovala u zemljama centralne i istočne Evrope dok se druga fokusirala na Ukrajinu, prenosi Beta. Ljudi koji su vodili naloge su se predstavljali kao nezavisni izvori informacija i ostavljali poruke na temu antinato osećanja i protestnih pokreta. Glajher je naveo da je jedna mreža od 364 stranice i naloga bila povezana sa


mediji – KRUŠEVAC.LINK\nOvde si trenutno: Home / mediji\nCentar za istraživačko novinarstvo Kruševac – CINK realizuje projekat “Jačanje kapaciteta lokalnih medija za izveštavanje o nasilju nad ženama”. Projekat će biti realizovan kao trodnevni seminar za novinare i urednike lokalnih medija kao i predstavnike nevladinih organizacija, koji će biti održan od 8. do 10. septembra, u hotelu “Golf” u Kruševcu. Za sada su se […]\nNa stručnom skupu “Jačanje kapaciteta lokalnih medija za izveštavanje o Romima i Romkinjama” sociološkinja Snežana Živković, ekspertkinja za romska pitanja i potpredsednica Organizacije za prava Romkinja “Romani cikna”, govorila je o stereotipima u medijskom izveštavanju o romskoj populaciji. “Do skoro se o Romima malo znalo, medjutim mnoge grupe i institucije započele su pre nekoliko decenija […]\nSVETSKI DAN SLOBODE MEDIJA: “MEDIJI DA IZVEŠTAVAJU OPREZNO, ALI ISTINITO”\nMinistarstvo kulture i informisanja svim novinarima i medijskim radnicima čestita Svetski dan slobode medija, koji se obeležava 3. maja, i poziva ih da više pažnje usmere na verodostojnost informacija, da se ponašaju odgovorno i profesionalno. “U ovom teškom vremenu kada nam koronavirus diktira tempo života, od ogromne je važnosti da svi mediji sa puno opreza […]\nMediji se menjaju. Od prvih štampanih lokalnih novina nekada, sve do globalnih multimedijalnih sadržaja danas – put je bio dug, ali zanimljiv. Brzi Internet i generacije odrasle uz računare su potpuno nova medijska publika. Šta nas čeka u budućnosti? To je tema kojom se bave istraživači medija danas kako bismo svi zajedno bili spremni za […]\nZašto mediji uopšte postoje? Saznajte u ovom tekstu nešto više o namerama koje stoje iza stvaranja većine medijskih poruka. Medijski producenti (to su oni koji stvaraju medijske sadržaje), bilo profitni, bilo neprofitni, imaju jednu ozbiljnu nameru kada stvaraju svoje medijske poruke: oni žele da vam nešto prodaju. Iako prodaja, možda, nije u vidu koji obično […]\nPrema istraživanju koje je sprovelo Ministarstvo kulture i informisanja, opštine i gradovi u Srbiji van teritorije Kosova i Metohije za sufinansiranje projekata za ostvarivanje javnog interesa u oblasti javnog informisanja izdvojili su od 0,01 do 2,81 odnosno u proseku 0,37 odsto budžeta za ovu godinu. Samo 18 gradova i opština u budžetu za 2017. godinu […]


Veliki napredak Slobodnih zona u Srbiji | Pirot vesti\nPočetna/Gradska hronika/Veliki napredak Slobodnih zona u Srbiji\nPredstavljeni su izvanredni efekti rada slobodnih zona u Srbiji za 2017 godinu. Među uspešnim rezultatima se posebno ističu povećanje proizvodnje i izvoza a najznačajniji od njih je povećanje broja zaposlenih radnika u slobodnim zonama od 14 odsto.\nSednicu Grupacije je vodio predsednik dr Dragan Kostić uz učešće Milana Ristića ispred Uprave za slobodne zone Ministarstva finansija Republike Srbije i Žarka Malinovića ispred Udruženja za trgovinu Privredne komore Srbije. Grupaciji su prisustvovali predstavnici preduzeća za upravljanje slobodnim zonama i institucija od značaja za rad slobodnih zona Srbije.\nNa sednici je usvojen izveštaj o aktivnostima Grupacije za 2017. i plan rada za tekuću godinu, predstavljeni izveštaji o statusu nacrta izmena i dopuna Carinskog zakona i Zakona o slobodnim zonama i razmenjena iskustva slobodnih zona u primeni novog Carinskog postupka u slobodnim zonama.\nPored toga, razgovaralo se o nastavku pregovora o otvaranju kancelarije Svetske organizacije slobodnih zona (WFZO) u Beogradu, intenziviranju saradnje sa predstavnicima radnih grupa za izmenu propisa u oblasti poreskog, carinskog i finansijskog sistema, mogućnostima za izgradnju inkubatora proizvodnih aktivnosti sa Ministarstvom privrede i omogućavanju novih pogodnosti za korisnike slobodnih zona koje daju lokalne samouprave.


“Mislim da polako stvaramo jednu percepciju da naš region postaje region saradnje i jednog zdravog rivaliteta, a ne region konflikata”, rekao je šef diplomatije BiH.\n“Srbija je zemlja koja je odmakla u pregovorima za članstvo, otvorili smo brojna poglavlja, neka smo i zatvorili… pošto smo već percipirani kao jedan od lidera procesa evropskih integracija u regionu, mi smatramo našom obavezom i odgovornošću da drugim aspirantima pomognemo koliko god možemo iskustvom, tehničkim znanjem i podrškom”, rekla je Joksimović.\nJoksimović je navela da je došlo vreme da prestane da se stvara “lažno takmičenje u regionu ko će pre i ko će više”, već da region treba da uradi sve što može da izvuče najbolje za svoje zemlje.\n“Bosna i Hercegovina je više od važnog partnera za nas u regionu i u tom smislu zaista mislim da je ovo jedan dobar signal za dodatnu stabilizaciju odnosa, ne samo naše dve zemlje, već i za ceo region”, kazala je Joksimović.\n“Vrata su nam otvorena, ali mi smo svesni da je na najveći posao na nama samima i na našim institucijama i u Republici Srpskoj, i u Federaciji i na nivou zajedničkih institucija”, rekao je Crnadak.


BEOGRAD - U Srbiji svake godine od raka oboli oko 32.000 osoba, a 20.000 ljudi godišnje umre od posledica te bolesti. Rak je po učestalosti drugi uzrok smrti stanovnika Srbije, posle bolesti srca i krvnih sudova, rečeno je na konferenciji za novinare, na kojoj su rezimirani rezultati aktivnosti u okviru kampanje "Srbija protiv raka".\nMinistar zdravlja Srbije Tomica Milosavljević je podsetio da su najčešće maligne bolesti kod žena u Srbiji rak dojke, debelog creva i grlića materice, dok su kod muškaraca najčešće maligne bolesti rak pluća i debelog creva.\nZbog toga će, kako je rekao ministar, u cilju ranog otkrivanja raka grlića materice biti sproveden organizovani skrining na celoj teritoriji Srbije koji će obuhvatiti žene od 25 do 69 godina.\nMilosavljević je dodao da je, u okviru realizacije kampanje "Srbija protiv raka", 15.000 zdravih žena od 45 do 69 godina pregledano pokretnim digitalnim mamografom od jula 2009. do februara 2010. godine.\nTom prilikom je, među 6.000 pregledanih žena, otkriven i operativno je tretiran zloćudni tumor kod 31 žene i dobroćudni u 28 slučajeva.\n- U cilju nastavka kampanje Ministarstvo zdravlja će od 1. juna, u saradnji sa Institutom za onkologiju i radiologiju Srbije i Asocijacijom za psihoonkologiju Srbije, uvesti novi način komunikacije sa građanima putem telefonske linije za psihološku podršku namenjene onkološkim pacijentima i članovima njihovih porodica radi podrške i pomoći u svim fazama lečenja - kazao je Milosavljević.\nMinistarstvo zdravlja i Republički zavod za zdravstveno osiguranje pokrenuli su u aprilu 2009. godine Nacionalnu kampanju "Srbija protiv raka" s ciljem smanjenja broja novoobolelih i broja umrlih od malignih oboljenja razvijanjem svesti građana o značaju preventivnih pregleda.


Tumbaković za “Novosti”: Kraj godine je bolji termin za baraž sa Norvežanima – Borba\nPrvenstvo Evrope sledećeg juna, baraž sa Norvežanima možda u junu ove godine. Ovo je odluka UEFA koja je prije dva dana na video-konferenciji sa predstavnicima svih 55 članica pomerila kontinetalni šampionat za godinu dana, a mečeve baraža za kraj juna. Selektor Srbije Ljubiša Tumbaković je sa pažnjom ispratio vesti iz Niona, koje su zanimale cijelu Evropu.\n– Evropska kuća fudbala je donijela jedinu racionalnu odluku u ovom trenutku, što se tiče odlaganja Prvenstva Evrope za godinu dana. Najvažnije je zdravlje fudbalera i navijača. To bi svima trebalo da bude prioritet – komentariše Tumbaković vijesti iz sjedišta evropske kuće fudbala.\n– Moja želja i, naravno, želja svih koji žive od fudbala bila je da se taj meč odigra u fudbalskom ambijentu, pred punim tribinama. Iskreno, možda nema smisla igrati u junu, jer će reprezentativci biti van forme. Već je preduga pauza zbog opasnosti od virusa. Svi evropski klubovi su praktično prestali sa treninzima, igrači su u samoizolaciji, velika grupa naših u Italiji i u nekoj vrsti karantina – zabrinut je Tumbaković.\nSelektor Srbije prati preporuke stručnjaka i u krugu svoje porodice je na “prinudnom” odmoru u Beogradu.\n– Za sve je najbolje da se na izvjesno vrijeme klonimo opasnosti. Trebalo bi da se ponašamo odgovorno, u skladu sa preporukama stručnjaka. I dalje mislim da je bolje da se termin baraža pomjeri za kraj godine, kada igrači budu u dobroj formi, zato ćemo da sa pažnjom pratimo svaku sledeću odluku UEFA – kaže Tumbaković.\nZatvara se aerodrom “Nikola Tesla“


Zdravlje nije u pekari\nProsečan stanovnik Srbije dnevno pojede oko 250 grama svežeg voća i povrća, i popije oko 160 ml mleka. Potrebna količina je duplo veća - pola kilograma voća i povrća i bar pola litra mleka. Za razliku od većine Evropljana, naši nutricionisti i lekari se slažu da imamo loše navike u ishrani. One su uglavnom nasleđene iz prošlosti, ali i država veoma malo radi na edukaciji i poboljšanju prehrambenih navika.\n- To je signal za uzbunu za agrarnu politiku i za državu u celini - rekao je Stojan Jevtić, potpredsednik PKS koji je nedavno predstavio istraživanja koja je uradio „Faostat“.\nSličan je i stav nutricionista u Srbiji.\n- Kako se ljudi u Srbiji hrane, najbolje govori podatak da imamo pekare na svakom ćošku i da su sve uvek pune. Naši ljudi jedu proizvode od brašna, masti, testenine... uglavnom proste ugljene hidrate - priča Jagoda Jorga, nutricionista.\nIstraživanja u proteklih 10 godina pokazuju da se kod nas udvostručio procenat dece koja zaostaju u rastu, a kod odraslih se povećao procenat gojaznosti.\n- Lek za takvo stanje mogao bi da bude u većoj količini zdrave hrane u prodavnicama, po pristupačnim cenama. Takođe, trebalo bi podsticati i prehrambenu industriju na kvalitet, a loše proizvođače kažnjavati. Na kraju, besmisleno je ljudima govoriti šta da jedu ako su cene te hrane previsoke i prosečnom stanovniku nedostupne - smatra Jorga.\nBranko Jakovljević, specijalista higijene i ishrane na Medicinskom fakultetu u Beogradu, kaže da je naša loša ishrana uslovljena čestim krizama i ratovima i da je zbog toga uvek u drugom planu.\n- Kod nas je, na primer, juneće meso duplo skuplje od ribe, koja je mnogo zdravija. Ali, mi ipak jedemo više mesa. To samo pokazuje da naši ljudi nemaju dovoljno razvijenu svest o zdravoj ishrani - kaže Jakovljević.\nLoše navike u ishrani smanjuju vitalnost organizma, utiču na pojavu karcinoma, preranu smrtnost... A to košta i državu.\n- Kada bi ljudi imali na trpezi kvalitetne namirnice, i država bi od toga mogla da profitira jer bi se smanjili ukupni troškovi lečenja - objašnjava naš sagovornik.\nEkonomisti smatraju da je socijalni faktor veoma bitan, kao i da veliki broj ljudi i dalje živi na granici egzistencije.\n- Naš životni standard je i dalje nizak, a hrana i po nekoliko puta skuplja negu u zemljama u okruženju. - kažeVojislav Stanković, saradnik Naučno-istraživačkog centra PKS.\nPotrošnja životnih proizvoda po stanovniku u 2005. godini


Рецензија књига самосвести исторографије холокауста | Јадовно 1941. – КУЛТУРА СЈЕЋАЊА\nRecenzija knjiga samosvesti istorografije holokausta\nJovan Ćulibrk, Istoriografija holokausta u Jugoslaviji\nMera stepena razvijenosti neke istorigrafije je i njena svest o sopstvenim dometima, samorefleksija koja uspeva da odredi svoje mesto u razmerama opšte istoriografije, kako tematski, tako i metodološki. Masovno i organizovano nasilje u 20. veku, «veku ekstremizma», koje je kulminiralo u godinama Drugog svetskog rata u «industriji smrti» svakako je jedna od ključnih tema savremene istoriografije. U tom okviru, tema holokausta je sigurno jedna od najvažnijih, s tim što njen značaj daleko prevazilazi okvire istoriografije. Ona je ujedno svojevrsni kulturološki lakmus, tako da svaka ozbiljnija analiza istoiografije holokausta nužno mora da ga tretira kao prvorazredan društveni fenomen.\nU svom radu pod naslovom Istoriografija holokausta u Jugoslaviji Jovan Ćulibrk je temi holokausta i pisanja o holokaustu pristupio upravo na navedeni način. Polazeći od premise da je proučavanje istorije holokausta u Jugoslaviji «osuđeno da se bavi percepcijama Jugoslavije i njene istorije» (str. 8), autor je kao svoj glavni zadatak istakao davanje odgovora na dva ključna pitanja: da li su istraživači holokausta svesni procesa razvijanja kriterijuma-modela istraživanja holokausta i da li postoji verzija ovih kriterijuma za jugoslovenski slučaj (str. 8). U skladu sa postavljenim zahtevima je i struktura rada; započinje Uvodom, koji je ujedno i prva glava: Kriterijum, kontekst i politika (str. 1-33).\nRazmatrajući društveni kontekst istraživanja holokausta devedesetih godina u zemljama naslednicama Jugoslavije, autor je zaključio da ‘istoriografska’ opsesija genocidom i holokaustom na Balkanu na kraju 20. veka nije uspela da proizvede istraživanje holokausta, nego je proizvela opsesiju opsesijom (str. 32).\nCentralni i najveći deo rada je Druga glava pod naslovom Put istoriografije (str. 33-178). Sasvim opravdano, analiza istoriografije holokausta je usklađena ne samo sa sopstvenom dinamikom, nego iznad svega sa širim društvenim kontekstom i istoriografskim dometima. Na toj osnovi je izvršena i periodizacija izlaganja na period između dva rata, ratne godine, period od svršetka rata do 1948, zatim period koji se završava Titovom smrću, kojem sledi period okončan krajem jugoslovenske države. Poslednji period je započeo 1991, a okončan je 2007. godinom.\nIscrpno, ali i koncizno, autor je veoma uspešno analizovao istoriografiju holokausta u Jugoslaviji, ali i mnogo više od toga. Iako je u centru autorovog izlaganja istorigrafija holokausta, ovo je ujedno i jedna sažeta istorija jugoslovenske istoriografije i njene društvene uloge. Ta istorija se ne završava godinom nestanka jugoslovenske države, jer autor minuciozno analizuje istraživanje holokausta i u postjugoslovenskim državama i društvenu ulogu koju su ona imala tokom krvavog razaranja te države. Analizom su obuhvaćeni praktično svi relevantni radovi koji su za temu imali holokaust u Jugoslaviji.\nPrividno van osnovnog toka izlaganja su i neobično važna opažanja i ukazivanja na neke važne istorijske činjenice i događaje. Usvajajući magistralne tokove istraživanja holokausta, autor je savim opravdano istakao zahtev koji se postavlja pred istraživače holokausta u Jugoslaviji: nije dovoljno da se on posmatra samo po okupacionim oblastima jer se time gubi uvid u celinu, pri čemu holokaust u Jugoslaviji uvek mora da bude posmatran u okviru opšteg toka «konačnog rešenja jevrejskog pitanja».\nU poslednjem odeljku svoje druge glave, pod nazivom Kapija zrelosti (str.138-178) autor je izneo jednu od svojih ključnih ocena: jugoslovenska komunistička škola istoriografije je tragično skončala u vreme kada je trebalo da donese plodove oslobođena od ideološkog balasta (str. 160).\nRad se završava Zaključkom (179-188) pod karakterističnim naslovom: Ni šagrinska koža ni leopardovo krzno u kojem su sumirane osnovne karakteristike istoriografije holokausta sa jugoslovenske teritorije. Autor je zaključio da istraživači nisu podlegli holokaust naraciji i da se pri tome nikada nisu udaljili od konteksta Drugog svetskog rata (str. 181).\nRadu su pridodata tri priloga, tri eseja o knjigama sa temom holokausta, od kojih se dve odnose na holokaust u Jugoslaviji, dok se treći odnosi na fenomen holokausta iz ugla revizionista, odnosno njegovih negatora. Ovi prilozi odlično ilustruju autorov metodološki pristup i skladno dopunjuju osnovni tekst rada. Priložena je obimna selektivna bibliografija o istoriografiji holokausta u Jugoslaviji, ali su tu i najvažniji naslovi iz opšte istorije holokausta. Suvišno je i naglašavati od kolike će koristi istraživačima biti ova bibliografija, jer su njom obuhvaćena i dela koja su napisana ne samo na svetskim jezicima, nego i ona napisana na ivritu.\nNa kraju rada su imenski i geografski registar.\nRadom Jovana Ćulibrka istoriografija je dobila jedno temeljno i savesno urađeno delo koje će morati da konsultuje svako ko želi da se upozna ne samo sa temom istoriografije holokausta u Jugoslaviji, nego i sa samom temom holokausta, jer je to ujedno i vredan prilog opštoj istoriografiji holokausta. Radovi ovakve vrste su retki i u mnogo razvijenijim istoriografijama. Posebna vrednost rada je u tome što je napisan u skladu sa savremenim metodološkim zahtevima i trendovima u istoriografiji holokausta. Rad je napisan je lepim i jasnim stilom što će doprineti da bude čitan ne samo u stručnim krugovima, nego i u široj zainteresovanoj javnosti.\nNa osnovu svih navedenih kvaliteta, slobodan sam da rad Jovana Ćulibrka pod naslovom Istoriografija holokausta u Jugoslaviji preporučim za objavljivanje.\nU Beogradu, 10. avgusta 2011. Dr Milan Koljanin\nTrg Nikole Pašića 11, Beograd


Kostreš: Neka preletači vrate mandate pa onda menjaju stranke | Autonomija\n"Praksa preletanja je bez sumnje u velikoj meri doprinela rastu apatije birača"\nGeneralni sekretar Lige socijaldemokrata Vojvodine Bojan Kostreš pozvao je danas političke partije da u svoje redove ne prihvataju članove drugih stranaka koji dolaze sa poslaničkim ili odborničkim mandatima.\n“I zato bi, ako želimo da sprečimo urušavanje političkog sistema, trebalo iskoristiti ovo vreme kada nema izbora za postizanje opšteg dogovora kojim će takvo ponašanje biti deklarisano kao društveno neprihvatljivo i naići na osudu kako političkih stranaka i medija, tako i društva u celini”, naveo je Kostreš u saopštenju za javnost.\nPodsetio je da je LSV tokom prethodne četiri godine u nekoliko navrata predlagala da stranke donesu kodekse ili pravilnike po kojima neće prihvatati “preletače”.\n“Smatrali smo i smatramo da bi – ukoliko je želja za promenom plod promene političkih ubeđenja – ti ljudi bi trebalo da svoje odborničke ili poslaničke mandate ostave onoj listi, odnosno stranci sa kojom su ga osvojili, pa da onda promene stranku i ubeđenja. Isto tako, partija koja ih prima bi trebalo da se raduje ljudima koji su u stanju da se odreknu poslaničkog ili odborničkog mandata da bi im se priključili”, ocenio je Kostreš.\nOcenio je da je praksa “preletanja” bez sumnje u velikoj meri doprinela rastu apatije birača.


Iskoristite prednosti našeg međunarodnog iskustva sa raznim rješenjima za podizanje specijalnog tereta, za rasuti teret i RoRo (roll-on/roll-off) kada se suočite sa izazovima poput mašina i građevinskih materijala, proizvodne opreme, čamaca, dizalica, vozila, transformatora, generatora i turbina, sve do potpuno razmontiranih fabrika.\nNaši timovi za specijalni teret širom svijeta prave individualizovana sveobuhvatna rješenja za Vaše pošiljke nestandardnog i specijalnog tereta. Sve vrijeme će Vam na raspolaganju biti posvećena osoba za kontakt koja će tokom čitavog transporta pružati stručnu pomoć, brinuti se o bezbjednosti i omogućavati da se procesi odvijaju neometano i što većom brzinom.\nSpecijalni teret obuhvata svaki teret koji premašuje standardne dimenzije i suviše je velik, kabast ili težak da bi se mogao transportovati u konvencionalnim kontejnerima. Naši kompetentni timovi posjeduju izvanrednu stručnost za upravljanje specijalnim teretom kako bi obezbijedili podršku kritičnim tovarima od početka do kraja: od usluga zasebnog pakovanja i stavljanja u sanduke do profesionalnog nadzora predutovara, utovara i brzog proslijeđivanja na uvozno i izvozno carinjenje robe. Po potrebi, možemo da obezbijedimo vozila za konvojsku pratnju i lično nadziranje kako bismo osigurali bezbjednost Vaše robe visoke vrijednosti tokom čitavog transporta.


Honda već iduće nedelje počinje da testira! - Serbiaring\nHonda već iduće nedelje počinje da testira!\n11/18/2014 Aleksandar Babić Vesti, WTCC 0\nKastrol Honda WTC tim iduće nedelje započinje opsežan zimski razvojni program svog „sivika“. Najavljen je niz unapređenja na brojnim pozicijama fabričkih, ali i tri klijentska automobila za 2015.\nDogodine se Zenge motorsportu i Protim rejsingu kao pridošlica u Hondin klijentski pul pridružuje švedski NIKA rejsing, za koji će voziti Rikard Rajdel. Novi, Šveđanima namenjen „sivik“ nalazi se u fazi izrade. TC1 „hondi“ biće ukupno šest, ali će se samo pet njih trkati, dok će jedna imati ulogu test vozila. Cilj je svima isti: uloviti Sitroen, čije su dominantne performanse obeležile sezonu 2014, a italo-japanskoj kombinaciji i njenim klijentima bile su nedostižne.\nHondi će 2015. biti treća puna godina fabričkog učešća u FIA Svetskom šampionatu turing automobila, a druga sezona sa „sivikom“ TC1 klase. Taj auto je ove godine zabeležio dva trijumfa: slavili su Mehdi Benani u Šangaju i Gabrijele Tarkvini na Suzuki.\nTijagu Monteiru je zamalo izmakla pobeda na trci 2 u Makauu. Portugalac je vozio egzemplarno dobro, ali ga je u pretposlednjem krugu izdao servoupravljač, zbog kvara povezanog sa skokom temperature u upravljačkom sistemu.\nSvakako je kuriozitet činjenica da su ovogodišnji Hondini osvajači trka Benani i Tarkvini završili na nižim mestima u konačnom generalnom poretku nego Mihelis i Monteiro, piloti „sivika“ koji se nisu peli na najviši stepenik podijuma: Norbi je četvrti, Tijago peti, Gabrijele šesti, a Mehdi jedanaesti.\nDa bi dogodine konkurisala Sitroenu Honda će tokom predstojećih testova morati da se bavi i performansama i pouzdanošću svojih automobila, pošto ju je francuska ekipa na oba plana ostavila daleko za sobom.\n„Imamo obiman razvojni plan i on počinje za deset dana“, otkrio je Monteiro izveštaču TouringCarTimesa. „I sve do prve trke imaćemo mnogo test dana, više nego što smo imali za razvoj celog automobila, što je dobro jer nam je očigledno potrebno. Honda shvata da treba da testiramo, okasnili smo na početku ove sezone i mnogo šta treba da nadoknadimo.“\n„Imamo mnoga unapređenja koja ćemo za deset dana početi da isprobavamo, imamo i neke zamisli o tome gde treba da se poboljšamo. Sitroeni su bili neverovatno brzi, ali su u Hondi nedvosmisleno rekli da žele da pobeđuju, pa pokušavaju da nam pruže sredstva kojima bi se to ostvarilo“, kazao je Portugalac.\nProcenjujući da li bi Honda od prve runde iduće sezone mogla da izazove Sitroen, Monteiro je oprezan: „Nećemo doći i dominirati kako je to učinio Sitroen, iako bi to bilo sjajno. Ali, ako budemo mogli da se borimo s njima, to je pozicija na kojoj treba da budemo. Imaćemo nekoliko vrlo korisnih unapređenja, ali ni Sitroen neće mirovati. Međutim, možda je kod njih prostor za usavršavanja manji nego kod nas.“\nBLOG: Zašto sam htela da se kladim na Hafa i zašto nisam\nVolvo: Dogodine parcijalna, 2016. celosezonska WTCC kampanja?


Pratite TV program na svojim Android telefonima\nPratite TV program na svojim Android telefonima – Personal magazin\nKako prenosi Androidrevija.com, mt:s je omogućio svojim korisnicima da prate TV programa na svojim Android telefonima. Izborom Mega Net tarife korisnici dobijaju mogućnost da prate mt:s Mobile TV potpuno besplatno do kraja 2014. godine. Možete odabrati samo Mega Net…\nKako prenosi Androidrevija.com, mt:s je omogućio svojim korisnicima da prate TV programa na svojim Android telefonima. Izborom Mega Net tarife korisnici dobijaju mogućnost da prate mt:s Mobile TV potpuno besplatno do kraja 2014. godine.\nMožete odabrati samo Mega Net tarifu, Mega Net tarifu u okviru postpaid paketa sa telefonom, a možete da iskoristite i povoljnost popusta od 50% na mesečnu pretplatu u okviru aktuelne postpaid promocije. Mega Net tarifa nudineverovatnih 44.000 minuta, 40.000 SMS poruka i 40 GB uključenih u mesečnu pretplatu.\nOva promocija mt:s-a traje do 30. septembra 2013. godine.\nPratite TV program na svojim Android telefonima was last modified: July 11th, 2013 by Redakcija\nAndroid telefonimt:sTVTV program\nEricsson za norveškog operatora Tele2 izgrađuje 4G mrežu\nFišing prevare usmerene na lične i finansijske podatke korisnika Apple-a


Fotografija panela: Magdalena Petrova\nBranka Malenica, 09.10.2018. 0 2 min za čitanje\nLagani građevinski materijal otporan je na požare, uragane i zemljotrese visokog inteziteta.\nAmerički proizvođač građevinskih materijala Re-Structure Group počeo je da koristi nove 3D sendvič panele od pene kako bi sprečio devastaciju kuća usled prirodnih katastrofa. Kako prenosi CNBC, materijal je dizajniran za masovnu proizvodnju, kao održiv i otporan građevinski sistem koji bi u narednom periodu mogao da promeni tržište nekretnina u SAD.\nOtporan je na požare, uragane i zemljotrese visokog inteziteta. Strukturna ploča koju proizvodi Re-Structure Group ima vatrostalnu penu smeštenu između dve žičane mreže. Dva lica su povezana žicama za ojačavanje koje prolaze kroz penu. Preko naslaganih panela nanosi se sloj betona koji potom drži celu konstrukciju na mestu.\nRadnici u akciji, foto: RGS 3-D\nSendvič panel otporan je na požare, uragane i zemljotrese visokog inteziteta.\n„Ekonomisti specijalizovani za oblast stambenog tržišta tvrde da 77 odsto kuća izgrađenih u SAD predstavlja izuzetan rizik od neke vrste prirodnih katastrofa. Istočna obala stoji na udaru prvenstveno uragana, u centralnom delu zemlje tornado je česta pojava, dok su na Zapadu česti zemljotresi i požari. Naš sistem je otporan na sve to“, izjavio je Ken Calligar izvršni direktor RSG.\nInače, prirodne katastrofe koje su se na teritoriji SAD odigrale prošle godine nanele su ogromnu materijalnu štetu koja je prevazišla 300 milijardi dolara.\nProizvodni pogon u RGS 3-D\nNema ništa bez edukacije\nMaterijal poput ovog već se koristi u zemljama Evrope i Azije. Austrijska kompanija EVG je uspela da kreira mašine za sklapanje panela, što značajno snižava proizvodne troškove. RSG 3-D bi u SAD trebalo da snizi troškove rada i troškove građevinskih sirovina poput drveta koji je u SAD najzastupljeniji materijal.\nIpak, eksperti upozoravaju da bi ovi paneli bili efikasni, potrebno je više fokusirati se na edukaciju i unapređenje građevinskih normi.\n„Ukoliko inženjer ne zna da koristi ovakve materijale, inicijalni troškovi će biti visoki. Nije stvar u materijalu, niti u sistemu, suština je u tome koliko je stručno lice upoznat s novim materijalima i tehnologijama“, navodi Ayman Mossallam, profesor na Univerzitetu u Kaliforniji.\nCalligar na to dodaje da ovi paneli koštaju isto ili da su jeftiniji od konvencionalnih rešenja, ukoliko se oni koriste pravilno. „Oni su dostupni, oni su efikasni, i na kraju krajeva 3D sendvič paneli su superiorniji od bilo čega drugog što imamo na tržištu. Nemamo druge opcije.“\nNaučnici pronašli način da od šargarepe dobiju kvalitetniji cement\n#3d paneli #cement #evg #gradjevinski materijal #materijali #prirodna katastrofa #Re-Structure Group #sendvic paneli\nBIG isprojektovao luksuzni restoran po uzoru na klasično seosko gazdinstvo


Određeno kako komunalni milicionari kontrolišu buku u lokalima | Nova Ekonomija\nOdređeno kako komunalni milicionari kontrolišu buku u lokalima\nFoto: Flickr - Carol Lin\nMinistarka zaštite životne sredine Irena Vujović je donela Pravilnik o uslovima koje treba da ispunjava komunalni milicionar da bi mogao da meri buku iz ugostiteljskih objekata, objavljeno je u Službenom glasniku.\nMerenje buke iz ugostiteljstvih objekata može da vrši komunalni milicionar koji je zaposlen u jedinici lokalne samouprave koja ima "ispunjava uslove u pogledu kadrova i opreme za merenje buke", piše u Pravilniku.\nKomunalni milicionar buku mora da meri opremom koja je u skladu sa propisanim standardom SRPS ISO1996-2, koji se odnosi na opisivanje, merenje i ocenjivanje buke u životnoj sredini.\nMerač, filter i kalibrator zvuka moraju da budu etalonirani u akreditovanoj laboratoriji.\nPrema podacima Akreditacionog tela Srbije postoji 64 laboratorije koje vrše etaloniranje po zahtevanom standardu.\nIako je Pravilnik usvojen 30. decembra 2021. godine, stupa na snagu osmog dana od dana objavljivanja u Službenom glasniku, odnosno 20. januara 2022. godine.\nU oktobru 2021. godine je usvojen novi Zakon o zaštiti od buke u životnoj sredini kojim je predviđeno da merenje buke poreklom iz ugostiteljskih objekata može da vrši komunalni milicionar jedinice lokalne samouprave.\nGrad Beograd je prošle godine nabavio i senzore za daljinsko praćenje nivoa buke na gradskim lokacijama koje su prepoznate kao "žarišta" koje je platio 10 miliona dinara.


Disciplinski postupak protiv Lazovića sprdanje sa javnošću – Volim Podgoricu\nHome / NOVOSTI / Disciplinski postupak protiv Lazovića sprdanje sa javnošću\nDisciplinski postupak protiv Lazovića sprdanje sa javnošću\nNajava Uprave policije da će Marko Lazović, sin Zorana Lazovića, biti disciplinski kažnjen zbog napada i prebijanja navijača Crvene Zvezde predstavlja brutalno sprdanje sa zakonima i crnogorskom javnošću, ocijenio je danas Demokratski front.\n„Uprava policije je dužna da na osnovu nepobitnih dokaza koje su vidjeli milioni građana, po službenoj dužnosti podnese krivičnu prijavu protiv Marka Lazovića, automatski ga suspenduje do kraja postupka, i zatim mu uruči otkaz kao nedostojnom za obavljanje funkcije u MUP – u“, navodi se saopštenju.\nDF pita kako je moguće da Aleksandar Čaka Ivanović bude osuđen na godinu dana zatvora zbog sukoba sa policijom koja mu je nanijela teške tjelesne povrede, a da Marko Lazović kojeg je čitava regionalna javnost vidjela kako se fizički iživljava nad navijačima Crvene Zvezde bude disciplinski kažnjen.\n„Kako je moguće da je ista ta UP protiv poslanika Marine Jočić, Branka Radulovića, Milana Kneževića i Milutina Đukanovića podnijela krivične prijave zbog vebralnog incidenta, i da im se sudi u Osnovnom sudu skoro dvije godine, dok će Marko Lazović biti kažnjen sa deset posto umanjenja na platu. Izgleda da za tatine sinove u Crnoj Gori ne važi nikakav zakon, i samo je pitanje dana kad će neko od njih potegnuti pištolj na nekog političkog neistomišljenika i sve to predstaviti kao nužnu odbranu teritorijalnog suvereniteta i integriteta države“, kaže se u saopštenju.\nAMFILOHIJE U KOTORU, RIJEKE LJUDI ŠIROM CRNE GORE (VIDEO/FOTO)\nMARKOVIĆ: Amfilohije na čelu anticrnogorske opozicije, hoće da ruše vlast i ugroze suverenost -… https://t.co/gQM5U58dll12 minuta ago\nAMFILOHIJE: Đukanovićeva politika je po tiraniji i jednoumlju gora od Miloševićeve - https://t.co/vmCfGPjmmG https://t.co/iXrUTJvR0e26 minuta ago\nUHAPŠEN MUŠKARAC: Ukradenim autom "uletio" u kladionicu kako bi je opljačkao? - https://t.co/utrkLJ83Av https://t.co/vCACbgeqKi2 sata ago\n"DAKIĆEVCIMA" UPLAĆEN NOVAC: Advokati pozvali radnike da im se obrate zbog raspodjele - https://t.co/SggSV7DkXa https://t.co/AYgEVM74Aa2 sata ago\nBORBA ZA VELIKO FINALE: "Ajkule" napadaju domaćina i prvog favorita turnira - https://t.co/GZcMeF9JzL https://t.co/oI48cjoHOp3 sata ago


Tokom bezuspješnih pokušaja otkupa pominjala se i cijena od 7 miliona eura: Citadela u Starom gradu\nOsim sto je vinovnik devastacije bedema i divlje gradnje unutar svojih zidina, Budva je vjerovatno i jedini grad koji je dopustio da se njeno kulturno-istorijsko blago proda - privatniku. Riječ je o Citadeli, srednjevjekovnoj fortifikaciji (tvrđava) Starog grada, navodi istoričarka umjetnosti Lucija Đurašković.\n"Osim što je kulturno-istorijski spomenik, u samom središtu Citadele se nalaze i ostaci sakralnog objekta, pretpostavlja se iz perioda XII do XIV vijeka, a postoje i podaci da je na Citadeli boravio zetski mitropolit prilikom prelaska iz Prevlake u Vranjinu 1425. godine", objašnjava Đurašković.\nCitadelu je prije dvadeset godina Vojska bivše Jugoslavije prodala biznismenu Branku Ćupiću. Tada je Citadela uvrštena u vlasništvo njegove firme Imobilija, koja je u to vrijeme posjedovala i palače Tripković i Zmajević, Jadran Perast, gradsku kafanu u Herceg Novom i zemljište na Crvenoj glavici kod Svetog Stefana.\nKada je objavljeno da je vojska prodala Citadelu, iz NVO "Za bolji grad" su ustvrdili da je postojao dokument kojim je Citadela ranije bila vraćena u vlasništvo grada, ali koji je volšebno nestao prije prodaje. Tadašnja lokalna vlast DPS-a na čijem je čelu bio Rade Gregović podržala je prodaju Citadele, a javnost nikada nije dobila na uvid detalje kupoprodajnog ugovora. Medijski napisi o tome da je Citadela plaćena izgradnjom šest stanova za vojna lica u Tivtu nisu demantovani.\n"Vjerujem da je nakon toliko vremena ipak mogće dobiti odgovore o svemu što se dešavalo, jer ne mogu da shvatim da je moguće prodati kulturno-istorijski spomenik. Pa i da se pokaže da je cijeli posao u redu, trebalo bi ponuditi neku opciju da se Citadela vrati gradu uz neku zamjenu, ili druge uslove", stav je Lucije Đurašković.\nU samom središtu Citadele se nalaze i ostaci sakralnog objekta, pretpostavlja se iz perioda XII do XIV vijeka\nZa vraćanje Citadele se zalažu i u Gradu tetaru, koji je ponikao na Citadeli kao svojoj prvobitnoj matičnoj sceni.\n"Mogućnost da se Citadela vrati svrsi izvođenja programa kulture i umjetnosti, ponovo bi vratio Budvi u Stari grad pravi kulturni kontekst - kontekst kvaliteta", ocjenjuje zamjenica direktora Milena Lubarda Marojević.\nLubarda Marojević podsjeća da je tokom proteklih godina bilo razgovora opštinskih i festivalskih čelnika o mogućnostima povratka Grad teatra na Citadelu kroz ljetnji zakup.\n"Do te mjere je to godinama zvučalo kao završena stvar da smo ugovarajući pozorišne produkcije rediteljima i producentima uvijek govorili i o otvorenim mogućnostima da će ti programi biti izvedeni na Citadeli. Ali, svake godine se od tog odustajalo pred sam festival. Zašto, ostala je nepoznanica za nas koji radimo na ovom festivalu", objašnjava Lubarda Marojević\nRazloge smo pokušali doznati od biznizmena Branka Ćupića, sadašnjeg vlasnika Citadele, ali je odgovor izostao. U međuvremenu je predsjednik opštine Dragan Krapović potvrdio lokalnoj televiziji da će nova gradska vlast pokrenuti razjašnjenje svih nepoznanica koje prate prodaju Citadele, i njeno vraćanje pod okrilje grada.\n"Prvo ćemo uraditi analizu svega što je urađeno u tom slučaju i tražiti da se državni organi prema tome odnose na adekvatan način, a onda ćemo tražiti modalitete da Citadelu vratimo u vlasništvo Opštine Budva. Jer, Citadela je simbol Starog grada, a Stari grad je Budva", kaže Krapović.\nTokom jednog od neuspjelih pokušaja da gradska vlast početkom ove decenije otkupi Citadelu, pominjala se pregovaračka cijena od 7 miliona eura.


Događaji Archives - Kreativna vizija\nby Vizija\tin Događaji\t7. juna 2020.\nKristali osim što nas očaravaju svojom lepotom, kristali imaju u sebi i isceljujuću energiju. Svaki kristal povezuje se sa određenim svojstvima, a ta svojstva odnose se na njihova delovanja. Kristali deluju na fizičkom, emocionalnom, mentalnom i duhovnom nivou, i od davnina se koriste za lečenje i uspostavljanje ravnoteže. Na radionici ćete naučiti: Kako izabrati lični […]\nby Vizija\tin Događaji\t18. januara 2020.\nPozivamo vas na radionicu ”Kristali i Anđeli” Kristali osim što nas očaravaju svojom lepotom, kristali imaju u sebi i isceljujuću energiju. Svaki kristal povezuje se sa određenim svojstvima, a ta svojstva odnose se na njihova delovanja. Kristali deluju na fizičkom, emocionalnom, mentalnom i duhovnom nivou, i od davnina se koriste za lečenje i uspostavljanje ravnoteže. […]


Tepić: Nema izlaska na izbore bez šest meseci slobode medija\nBeta 4. maja 2020. 00:25\nPotpredsednica Stranke slobode i pravde Marinika Tepić kazala je da su političke okolnosti tokom vanrednog stanja u zemlji pogoršane, i da bi deo opozicije koji će bojkotovati izbore na njih izašao pod uslovom da se obezbedi šest meseci slobode medija.\nOna je gostujući u Utisku nedelje izjavila da u Srbiji vanredno stanje traje suštinski već osam godina i da je sada samo ozvaničeno, a da mesec i po dana prisustva opozicionih aktera u medijima sa nacionalnom pokrivenošću ne bi bilo dovoljno za izlazak na izbore.\nTepić je navela da vladajuća Srpska napredna stranka odnedavno ima „kvotu“ ljudi koji masovno treba da se testiraju na prisustvo antitela za korona virus, kako bi se „stvorio alibi za predstojeće izbore“.\n„Nema nikakve dileme da je ozvaničenje vanrednog stanja bio iskorak za dodatno stanje, nešto se iza brda valja… Sve je sada ubrzano, pozitivni rezultati, kreću masovna testiranja, kako bi se ubrzo izašlo na izbore“, ocenila je Tepić.\nDodala je i da je „ne bi čudilo“ da krajem leta ili početkom jeseni, kada se očekuje novi talas virusa gradjani Srbije opet budu „pod ključem“.\nPredsednik Nove stranke Zoran Živković kazao je da se smena vlasti ne može postići bojkotovanjem izbora, da ima dovoljno gradjana koji takvu smenu žele.\n„Moramo da (vlast) promenimo na silu, ali ne oružjem, već brojem ljudi koji će da podrži opoziciju da je promeni. Samo su nam potrebni ozbiljni ljudi koji treba to da organizuju“, ocenio je Živković.\nDodao je da predsedniku Srbije i lideru Srpske napredne stranke Aleksandru Vučiću ne treba ništa verovati jer „on laže od kada je na političkoj sceni Srbije, a intenzivno je povećao količinu laži od kad je na vlasti“.\nDobrica Veselinović iz Inicijative Ne davimo Beograd rekao je da ta grupa gradjana preispituje odluku o bojkotu izbora, s obzirom da su „uslovi gori nego pre dva meseca“, ali da dijalog sa gradjanima o toj temi tek predstoji.\n„Ne znamo još ni kako će biti organizovani izbori, ne znamo da li će biti ugrožavanja života ljudi, kako će se prikupljati potpisi, ima li plana vlasti pa da onda pričamo, jer to utiče na živote ljudi. Naša uloga je da pokažemo ozbiljnost i ne bi rizikovali život nikog zarad izlaska na izbore“, rekao je Veselinović.\nKomentarišući akcije koje su odgovor simpatizera vlasti na proteste „Bukom protiv diktature“, on je naveo da opozicija ne sme da pravi dodatne polarizacije u društvu, ali da u kontraprotestima učestvuju „plaćeni huligani“.\n„Niko normalan to ne bi radio iz uverenja, da rizikujete svoj život u vreme epidemije, to možete raditi samo za novac“, ocenio je Veselinović.


Ako mogu NBA zvezde da štrajkuju, mogu i teniseri - Sportal\nT. Dragojević - Vest objavljena: 23:44 - 30.11.2015\nEndi Marej je jasno poručio čelnicima ATP da je štrajk tenisera moguć jer mu je već nekoliko kolega reklo da se ne plaše da preduzmu takav korak. Profesionalci žele dužu pauzu, a ako ne bude kompromisa, igrači će napustiti razgovore sa čelnicima ovog sporta.\n- Ništa se nije decenijama menjalo i igrači zaista smatraju da je poslednji trenutak da se nešto uradi. Udruženje tenisera i predstavnici ATP-a svake sezone sastaju se u Melburnu za vreme Australijan opena i to će biti šansa da kažu u kojoj meri su ozbiljni sa štrajkom - kaže Obradović.\nOn podseća da je plan i raspored turnira aktivan još iz devedestih godina, kada su najbolji svetski teniseri Pit Sampras i Andre Agasi imali ogroman uticaj na ITF.\n- Kako se ITF centralizovao u Sjedinjene Države, jasno je koliko je kalendar bio povezan sa njima. I naši igrači žele da se stvari pokrenu, ali nije lako preuzeti odgovornost i postati revolucionar. Neko mora da napravi program i uskladi sa zahtevima igrača, koji moraju da budu realni. Tenis je ogroman biznis, ne sme se zanemariti da se karte mesecima unapred prodaju, tu su veliki sponzorski ugovori, TV prenosi...\nUkoliko dođe do štrajka tenisera, to ne bi bilo prvi put čelnicima ATP da se susreću sa takvim činom. Kada je Nikola Pilić 1973. odbio da igra za reprezentaciju, suspendovan je, pa na Vimbldonu u znak protesta nije igrao 81 teniser.\n- Bitno je ujediniti se, ako mogu da štrajkuju NBA igrači i stvore lok-aut u najjačoj košarkaškoj ligi na svetu, zašto ne bi mogli nešto slično i teniseri? Jasno je da je sada mnogo više nego ranije uključen novac u sport, a da ne govorim o vremenu od pre četiri decenije. To i sadašnje vreme ne može da se poredi, u eri smo interneta i sve može da se proda za sekund. U tenisu se sada vrte milijarde i teško je taj sistem okrenuti u vašu korist.\nEndi Marej bogdan obradović ITF Oeiras ATP Dubai Štrajk Novak Đoković Tenis


Saobraćajna nezgoda sa teškim tjelesnim povredama - Grad Trebinje\n26 Aprila 2021 26 Aprila 2021\nU saobraćajnoj nezgodi koja se dogodila protekle noći iza ponoći jedna osoba je zadobila teške tjelesne povrede i smještena je u Klinički centar Crne Gore u Podgorici.\nKako je saopšteno iz PU Trebinje, saobraćajka se dogodila u mjestu Biograd, na putu Trebinje-Dubrovnik, a učestovalo je vozio „reno klio“ u kome su bile četiri osobe.\nPrema nezvaničnim sazananjima, automobil je udario u brdo, a teške povrede je zadobio suvozač, dok su ostale tri osobe lakše povrijeđene.\nU PU Trebinje navode da su se tokom vikenda dogodile dvije saobraćajne nezgode, a u prvoj, u petak veče u mjestu Orah na području Bileće, sudarili su se „golf“ kojim je upravljao M.G. i „pasat“ kojim je upravljao R.D. iz ovog mjesta\nNakon izazvane saobraćajke sa materijalnom štetom, osoba inicijala R.D., koja je izazvala udes, napustila je lice mjesta, a nakon što ga je policija pronašla i alkotestirala, otkriveno je da je imao 1,63 grama alkohola po kilogramu.\nPolicija je za vikend iz saobraćaja isključila 37 osoba u istočnoj Hercegovini zbog vožnje pod dejstvom alkohola, od kojih su sedmorica lišena slobode, a najveća izmjerena količina alkohola u krvi bila je 2,92 promila, saopšteno je iz PU Trebinje.\nU policiji ističu da je najčešći uzrok saobraćajnih nezgoda vožnja pod uticajem alkohola i apeluju da svi učesnici u saobraćaju poštuju saobraćajne propise.


Chrome će blokirati preotimanje ''Back'' dugmeta\nVesti, 24.12.2018, 01:30 AM\nGoogleovi inženjeri trenutno rade na ažuriranju za Chrome koje će sprečavati zlonamerne web sajtove da preotimaju istoriju browsera i, indirektno, dugme Back.\nProblem je dobro poznata taktika koju često primenjuju mnogi zlonamerni sajtovi na internetu. Korisnik poseti web sajt, a onda slučajno klikne na oglas i biće odveden na novu stranicu.\nAli kada korisnik pritisne dugme Back da bi se vratio na prethodnu stranicu, pregledač samo ponovo i ponovo učitava istu stranicu, stalno zadržavajući korisnika na stranici oglasa.\nTo se dešava zato što će zlonamerni sajtovi izvršiti na desetine preusmeravanja ka istoj URL adresi, pretrpavajući istoriju pregledača istim linkom, i čineći dugme Back beskorisnim.\nOsim opisane taktike, web sajtovi primenjuju još jednu taktiku - oni potajno ubacuju oglasne stranice u listu istorije preglednača. Kada se korisnik vrati na prethodnu stranicu, on umesto toga dolazi na stranicu oglasa, a da zapravo nikada nije posetio tu adresu.\nMeđutim, najnovija ažuriranja izvornog koda projekta Chromium otkrivaju da Googleovi inženjeri planiraju da se bore protiv ove vrste zloupotrebe.\nOva ažuriranja koda omogućavaju Chromeu da otkrije kada su unosi istorije pregledača generisani interakcijom korisnika a kada automatizovanom metodom.\nTokom početne faze testiranja, Chrome će samo obeležavati i prijavljivati lažne unose istorije samo za Chrome inženjere, tako da mogu da analiziraju različite načine na koje se Chromeova istorija zloupotrebljava.\nInženjeri Chromea kažu da obazrivo rade na novoj funkciji. Razlog je taj što ne žele da implementacija pogorša situaciju i označi legitimne unose istorije pregledača kao "preotimanja Back dugmeta", a kasnije i da ih ukloni sa liste istorije pregledača. Lako se može zamisliti reakcija javnosti i optužbe za cenzuru sa kojima bi se Google suočio ako nešto krene naopako.\nZa sada, ova nova funkcija je u fazi razvoja, ali se očekuje da će se pojaviti na stranici chrome://flags u prvim mesecima 2019.


AMERIKANCI NAPALI EU: „Brisel je u haosu, Kinezi su im preuzeli Grčku“ – Portal za sve nacije i sve generacije\nHome / Vijesti / Svijet / AMERIKANCI NAPALI EU: „Brisel je u haosu, Kinezi su im preuzeli Grčku“\nAMERIKANCI NAPALI EU: „Brisel je u haosu, Kinezi su im preuzeli Grčku“\nadmin 28 Avgusta, 2017\tSvijet, Vijesti Leave a comment 361 Views\nKina je najambiciozniji geopolitički partner Grčke i to predstavlja veliku brigu za Evropsku uniju, piše Njujork tajms.\nPored ekonomskih posledica, o kojima možete pročitati na stranicama rubrike Biz, kineski novac ima i značajnu političku ulogu.\nGrčka je prošle godine pomogla zaustavljanje zajedničke izjave EU o kineskoj agresiji u Južnom kineskom moru.\nVlasti u Atini su u junu blokirale izjavu EU kojom se osuđuje kršenje ljudskih prava u Kini. Grčka se nekolio dana potom pobunila protiv strožih kontrola kineskih investicija u Evropi.\nDiplomatski stav Grčke nije prošao neprimećeno kod njenih evropskih partnera niti SAD. Brisel i Vašington su ranije strahovali da bi Grčka ekonomska ranjivost mogla da je učini lakom metom za Rusiju, zemlji koja je, po oceni Njujork tajma, oduvek želela da podeli Uniju.\nUmesto toga, Kinezi postaju sve snažniji strani „igrač“ u Grčkoj, što se može posmatrati kao rezultat usresređenosti i strpljive diplomatije.\nKineska brodska kompanija (COSCO), kompanija u državnom vlasništvu, 2016. godine preuzela je većinski deo grčke luke Pirej.\nVlada u Pekingu smatra Pirej glavnom kapijom za kineski izvoz u južnu, istočnu i centralnu Evropu, ali i glavnim centrom za prekomorski transport preko i oko Sredozemnog mora.\nDok je Nemačka tretirala Grčku kao „delikventa“ u Evrozoni, Kina je postala njihov najpouzdaniji prijatelj.\n„Dok su se Evropljani ponašali prema Grčkoj kao srednjovekovne pijavice, Kinezi su nastavljali da donose novac“, rekao je član Sirize i poslanik u grčkom parlamentu Konstans Douzinas.\nDouzinas je rekao da Kina nikada nije direktno tražila od Grčke podršku za glasanje o stanju ljudskih prava u toj zemlji niti za druga osetljiva pitanja, mada su grčki zvaničnici več naveli da eksplicitni zahtevi nisu potrebni.\nPrema njegovim rečima, ako se nalazite na zemlji i jedna strana vas šamara, a druga vam pomaže, logično je kome ćete pomoći.\nEU strahuje zbog kineske kupovine u slučaju glasanja o izjavi kojom bi se osudilo kršenje ljudskih prava u toj zemlji, ali i potcenjivanje mogućnoti Unije da govori jednim glasom.\nAnalitičari navode da Peking bira manje zemlje kojima je neophodan novac, poput Španije i Portugala, ali i drugih koje još pate od ekonomske krize, poput Mađarske u čiju železnicu Kina ulaže milione. List podseća da je Budimpešta takođe blokirala izjavu o kineskoj agresiji u Južnom kineskom moru.\nOni naglašavaju da je veto grčkog premijera Aleksisa Ciprasa usledio nakon posete samitu u Kini u maju, gde su dve strane potpisale sporazume o više milijardi kineskih investicija u Grčku.\nPrevious ARNO GUJON: Grlo mi se steglo kada mi je devojčica na KiM rekla „Ovo je moja prva lutka u životu“\nNext RUSI OTKRILI ono što izaziva strah na Zapadu\nOVO SE DUGO ČEKALO: Vojska Srbije će obnoviti objekte uništene u NATO agresiji!\nGadafi se nije držao dovoljno dugo da dočeka pomoć, Asad – jeste, hoće li i Maduro?\nOno što mu roditelji rade je stvarno strašno ali onda je ova djevojčica odlučila da uzme stvar u svoje ruke… Evo šta je uradila\n“KOSOVO JE SRBIJA” grmelo u Plzenju: Češki navijači poslali poruku Albancima “PRIŠTINU VAM NE PRAŠTAMO” (VIDEO)\nRUSI ODGOVORILI AMERIČKOM ADMIRALU KOJI ŽELI DA NADNE KINU I RUSIJU: Brutalan odgovor koji je smirio Amere!\n(VIDEO) Vučić na kineskom potvrdio posetu Kini u aprilu\nJeo je kuhane školjke sa svojom suprugom u skupocjenom restoranu, a onda su u jednoj od njih ugledali ovo (VIDEO)\nHelenu i Suzanu hoću! ISPLIVALI PRLJAVI DETALJI IZ ŽIVOTA TITA I RANKOVIĆA, da li je zbog ovoga ubijen Đureković?\n29 Oktobra, 2017\nBOSANAC U DIJASPORI ZATEKAO ŽENU SA CRNCEM: Ono što je uslijedilo šokiralo je…


Podsetio je da je u trećem kvartalu rast srpske ekonomije 4,7 odsto BDP, navodeći da je samo Mađarska u celoj Evropi ispred Srbije sa 4,8 odsto, uz opasku da nedostaju podaci za još tri zemlje.\n"Očekujem da u četvrtom kvartalu imamo između 5,2 i 5,5 odsto i verujem da ćemo biti zemlja sa najbržim rastom ekonomije u poslednjem kvartalu ove godine", rekao je Vučić.\nOn je naveo da investicije koje podržava i finansira vlada doprinose dodatnom rastu zemlje, što doprinosi padu javnog duga i boljem pozicioniranju na finansijskom tržištu, većem poverenju investitora i rastu broja stranih direktnih investicija.\n"Nivo stranih direktnih investicija u prvih devet meseci je 2,87 milijardi, što je više nego prošle godine koja je bila rekordna", rekao je Vučić i naveo da je Srbija, ne oštetivši i ne ugrozivši finansijsku stabilnost, u oktobru uspela da kupi još devet tona zlata i da se dodatno osigura.\n"Imamo najveće količine zlata u istoriji Srbije, preko 31 tone, i nastavićemo i dalje to da radimo zbog toga što vidimo u kom pravcu se kreće kriza u svetu", rekao je Vučić.\nVučić je rekao da je prognoza da će rast u evrozoni pasti sa 1,3 na 1,1 odsto.


Oko 50.000 radnika bez zdravstvenog osiguranja\nZa oko 55.000 nosilaca osiguranja u RS u prva četiri mjeseca ove godine nisu uplaćivani doprinosi za zdravstveno osiguranje, a od tog broja oko 50.000 su radnici, potvrđeno je u Fondu zdravstvenog osiguranja RS.\n"U RS je na zdravstveno osiguranje ukupno prijavljeno 1.000.775 osiguranih lica, što uključuje nosioce osiguranja i članove njihove porodice. Od tog broja je 683.696 nosilaca osiguranja, dok su ostalo članovi njihovih porodica", navode u Fondu za "Nezavisne".\nPrema njihovim riječima, osim za zasposlene, doprinose redovno nije plaćao i značajan broj poljoprivrednika. Podsjetili su da se za članove porodica koji su na osiguranje prijavljeni preko osiguranika ne plaćaju doprinosi.\n"Takođe, za pojedine kategorije osiguranika se uvijek ovjeri zdravstvena knjižica čak i kada za njih ili njihove nosioce osiguranja nisu uplaćeni doprinosi, npr. za trudnice i porodilje, lica starija od 65 godina, djecu do 15 godina, RVI, oboljele od malignih bolesti, dijabetesa i drugih težih oboljenja", naglasili su u Fondu.\n"Kada se kaže 'radnik' mora se naglasiti kojih radnika, jer to sigurno nisu radnici iz realno-privatnog sektora. Ako postoje takvi radnici, ne razumijem zašto ne odreaguje Poreska uprava RS, blokira takve firme", naglašava Škrebić.\n"Problem je pitanje javnih ustanova, pogotovo sektora zdravstva, gdje se radnicima koji rade u tom sektoru više godina duguju doprinosi, odnosno nisu im uplaćivani", rekla je Mišićeva za "Nezavisne".\n"To da za 50.000 radnika u RS nisu uplaćivani doprinosi je ozbiljan podatak i nezamislivo je da toliki broj ljudi ne uživa ona prava koja je zaradio", upozorava Mišićeva.\n"Naš zahtjev je da Vlada, kada je u pitanju sektor zdravstva, taj problem riješi i da radnici više nemaju tu vrstu problema. Trenutno je rijetkost da se u realnom sektoru mogu naći radnici kojima nisu uplaćivani doprinosi, kao što je nekad bilo, i sada je to uglavnom javni sektor", kaže Mišićeva.


Rasprodate karte za utakmicu Borac-Fenerbahče - Ozonpress :: internet portal\nRasprodate karte za utakmicu Borac-Fenerbahče\nSve ulaznice za prijateljsku košarkašku utakmicu u sredu između Borca i Fenerbahčea, čiji je trener Čačanin Željko Obradović, rasprodate su, a iz uprave čačanskog kluba su najavili da će pred meč u prodaju biti pušteno još 200 karata.\nKarte će biti u prodaji od 12 sati na blagajni košarkaške hale Borac.\nDirektor košarkaškog kluba Borac Marko Ivanović rekao je novinarima da očekuje odličnu sportsku atmosferu, dok je rezultat utakmice sporedan.\nUtakmici će prisustvovati i ambasador Turske u Beogradu Tandžu Bilgič, koji će se pre toga sastati sa gradonačelnikom Čačka Milunom Todorovićem, najavili su iz gradske uprave Čačka.\nUtakmica između Borca i Fenerbahčea igra se u sredu od 19 sati u košarkaškoj hali Borca u Čačku.\nMladi Čačanin osvojio zlatnu medalju\nKiklop 26/09/2017 u 21:34 Odgovorite\nOpustite se pustice Marko jos 500 – 600 preko broja, samo bez nervoze


Nastavljamo borbu za specijalni status Srebrenice – inmedia.ba\n1 1 Avgusta, 2012 11:40\nPredsjedavajući Predsjedništva BiH Bakir Izetbegović izrazio je tokom posjete Turskoj zahvalnost čelnicima te zemlje na svim vidovima podrške koju Turska pruža BiH.\nNakon što se sinoć sastao sa turskim predsjednikom Abdullahom Gulom, a danas sa šefom turske diplomatije Ahmetom Davutogluom.\nIzetbegović je podsjetio da je tokom nedavne posjete generalnog sekretara UN-a Ban Ki-moona Srebrenici kazao da žrtve genocida iz jula 1995. ne smiju biti uzaludne, i da lekciju naučenu u Srebrenici UN mora iskoristiti da spriječi slične pokolje, kao što je ovaj koji se trenutno dešava u Siriji. Predsjedavajući Predsjedništva BiH poručio je da neće odustati od ideje da Srebrenica, zbog svega što se u njoj desilo, dobije poseban status.\n„Nastavit će se aktivnosti na tome da se postigne specijalni status, distrikt ili nešto slično što bi garantovalo da se neće negirati genocid, da će se brinuti o Memorijalnom centru, da će se pokrenuti resursi i da će se ljudi zaposliti. Srebrenica je specifičan slučaj koji traži specifična rješenja. Život je u zastoju jer nema prave brige o Srebrenici”, kazao je Izetbegović.\n„Preduzimamo sve mjere, prije svega na registraciji ljudi, kako bi Srebreničani izabrali svog načelnika, a ne Srbi koji žive u drugim mjestima”, kazao je Izetbegović.\n„Taj kredit je izuzetno značajan jer rješava dva bitna problema u BiH: proces povratka koji je u zastoju jer ljudi ne mogu da dobiju posao kad se vrate, a ovo im je šansa da sami kreiraju posao na svom vlastitom zemljištu, a drugo ovo će pokrenuti poljoprivredu u BiH. Pola poljoprivrednog zemljišta je neobrađeno, a mi uvozimo pola hrane koju jedemo”, zaključio je Izetbegović.


Finansijska podrška za investicije u privredi • Sigma Solution\nSigma Solution > Vesti > Finansijska podrška za investicije u privredi\nJavni poziv vredan 350.000.000 dinara bespovratnih sredstava, dostupan je kroz Program podsticanja preduzetništva kroz razvojne projekte u 2022. godini.\nProgram sprovodi Ministarstvo privrede u saradnji sa Fondom za razvoj Republike Srbije. Javni poziv po ovom programu je otvoren 24. januara i traje do utroška sredstava.\nFinansijska podrška se sprovodi kroz kreditiranje i dodelu bespovratnih sredstava za finansiranje prihvatljivih investicija podnosioca zahteva.\nPravo da podnesu zahtev za bespovratna sredstva i kredit imaju:\nmikro, mala i srednja pravna lica i\nkoji imaju zvanične finansijske izveštaje za prethodne dve godine u kojima nije iskazan neto gubitak i ispunjavaju druge uslove Fonda (brzorastući razvoj ili stabilno poslovanje i drugo)\nBespovratna sredstava iznose do 20% vrednosti ulaganja, odnosno do 30% vrednosti ulaganja za privredne subjekte sa područja lokalnih samouprava iz IV grupe razvijenosti.\nIznos bespovratnih sredstava po zahtevu ne može biti manji od 75.000,00 dinara za preduzetnike, odnosno 250.000 dinara za pravna lica, niti veći od 12.500.000,00 dinara za sve privredne subjekte.\nPreostali iznos ulaganja finansira se iz kredita Fonda za razvoj RS:\nukupan rok otplate do 10 godina za pravna lica i 8 godina za preduzetnike\ngrejs period do 1 godine uračunat u ukupan rok otplate\nkamatna stopa 1% godišnje uz garanciju banke ili\n2% godišnje uz ostala sredstva obezbeđenja\nprimena valutne klauzule.\nSigma Solution pruža usluge izrade projektne dokumentacije po Javnim pozivima Fonda za razvoj.


DVA DETALJA koja su obeležila Vučićevo obraćanje o KORONAVIRUSU (VIDEO)\nNakon hitnog sastanka državnog vrha u Predsedništvu Srbije povodom najnovijih informacija o broju osoba zaraženih koronavirusom u Srbiji predsednik Srbije Aleksandar Vučić i lekari obratili su se građanima.\nNa konferenciji za medije predsednik Srbije saopštio je koje će sledeće mere preduzeti država zbog korona virusa, a sudeći po reakcijama na društvenim mrežama, dva detalja obeležila su njegovo obraćanje.\nNaime, Vučić je rekao da ne može da trpi nepravdu da neko napada lekare kao i da niko nije izjavio da je koronavirus najsmešniji virus.\nIpak, društvenim mrežama ubrzo je počeo da se širi video-snimak koji uz ovu izjavu predsednika stavlja i izjavu doktora Branimira Nestorovića koji je prošle nedelje na zajedničkoj konferenciji za medije sa Vučićem rekao da je koronavirus „najsmešniji virus u istoriji čovečanstva koji samo na Fejsbuku postoji“.\nPodsetimo, obraćanja u javnosti doktora Branimir Nestorovića, dečijeg pulmologa ,poslednjih dana povodom epidemije koronavirusa podigla su veliku prašinu.\nPored toga da je ovo najsmešniji virus u istoriji čovečanstva, Nestorović je izjavio i da žene od korona virusa štite estrogeni te one slobodno mogu da idu u šoping u Italiju je će „tamo sad biti veliki popusti“.\nDruga situacija koja je obeležila obraćanje predsednika Vučića je njegovo zakašljavanje u toku konferencije nakon čega je rekao da ne brinemo, jer nije u pitanju korona, već da se samo zagrcnuo.\n“Neće grom u koprive”, kazao je on.\nPodsetimo, juče se u medijima pojavila vest da je član Kongresa iz Teksasa i istaknuti republikanski funkcioner Ted Kruz odlučio da se samoizoluje nakon što se rukovao sa osobom zaraženom koronavirusom.\nSenator Kruz se u svojstvu člana Spoljnopolitičkog komiteta Senata 2. marta sastao i sa predsednikom Srbije Aleksandrom Vučićem, čijem sastanku i rukovanju svedoči i fotografija objavljena na Instagram nalogu „Budućnost Srbije AV“.\naleksandar vučić/branimir nestorović/korona virus


Vranje se zadužuje za 52 miliona dinara - JUGPRESS\nVranje se zadužuje za 52 miliona dinara\nČlanovi Gradskog veća na poslednjoj sednici odlučili da se Grad Vranje ponovo zaduži. Reč je o 52 miliona dinara. Sredstva će biti uložena za završetak vrtića u naselju Raška, izgradnju vodovodne mreže u selima Neradovac i Moštanica i sanaciju rezervoara „Jevrem bunar“ u Vranju.\nVećnici su razmatrali i program namirivanja poverilaca u likvidacionom postupku javnih preduzeća „Direkcija za razvoj i izgradnju grada Vranja“ u likvidaciji i „Skijalište Besna Kobila Vranje“ u likvidaciji.\nZa Direkciju je isplaćeno preko 83 miliona i ostalo još skoro 11 miliona dinara. Za Skijališta je ostalo oko 6 i po miliona sinara, rečeno je.\nUsvojen je plan rada Gradskog štaba za vanredne situacije, kao i izveštaj o radu u prošloj godini. Čulo se da se brzo reagovalo prilikom poplava u januaru i požara na neradovačkom putu i da su sprovedene sve mere. Ove godine nije bilo vanrednih situacija.\nNa sednici je bilo reči i o uvođenju civilne zaštite i svi su bili zadovoljni što će ponovo biti formirana. Ovom odlukom je previđeno da mogu da budu osnovana i Dobrovoljna vatrogasna društva, koja su nekada i postojala, izjavila je većnica Danijela Milosavljević.\nDoneta je odluka da dva poslodavca angažuju veći broj radnika iz teže zapošljivih kategorija, da budu podržana sva 24 pristigla zahteva za samozapošljavanje i da o trošku grada bude angažovano 27 radnika u okviru javnih radova.\nUsvojena je i odluka o finasiranju i sufinansiranju 28 projekata iz oblasti kulture.\nUsaglašeni su i tekstovi javnih poziva za subvencionisanje individualnih poljoprivrednih proizvođača, kao i poljoprivrednih udruženja.\nVećnici su razmatrali i rad Saveta za bezbednost saobraćaja. Čulo se da grad ima 22 miliona dinara od saobraćajnih prekršaja. Sredstva će biti utrošena za nabavku auto sedišta za bebe, kaciga i organizovanje edukativnih akcija, kao i za poboljšanje saobraćajne infrastrukture.


PREDSEDNIK PACOLLI JE DOČEKAO AMBASADORA REPUBLIKE NEMAČKE NA KOSOVU, HANS DIETER-STEINBAH - Novosti i Događanja - Predsednik Republike Kosova - Hashim Thaçi\nPREDSEDNIK PACOLLI JE DOČEKAO AMBASADORA REPUBLIKE NEMAČKE NA KOSOVU, HANS DIETER-STEINBAH\nPredsednik Republike Kosova, Behgjet Pacolli se danas sastao sa ambasadorom Republike Nemačke na Kosovu, Hans Dieter-Steinbah, koji je g-dinu Pacolli preneo njegove čestitke i čestitke nemačke države za izbor na položaj predsednika zemlje.\nAmbasador Steinbah reče da je Nemačka neprekidno podržala Republiku Kosova, u svim periodima i nastaviti će da je i nadalje podržava. On se fokusirao na pomoć koju je Nemačka dala na planu podrške za priznanje države Kosova, za članstvo u Svetsku Banku i Međunarodni Monetarni Fond i naglasio da će Nemačka nastaviti njenu aktivnost za obezbeđenje novih priznanja za Kosovo, te za njenu što bržu integraciju u međunarodne institucije.\nOn je takođe naglasio da Kosova i Nemačka imaju mnogo oblasti na kojima će proširiti njihovu saradnju, dok saradnja na ekonomskom planu jeste jedna od najvažnijih, uporedo sa saradnjom i podrškom koju će Nemačka pružati Kosovu u drugim oblastima od interesa.\nNadovezujući se sa najavljenim dijalogom između Prištine i Beograda, ambasador Steinbah je još jednom naglasio stav da status Kosova i njen teritorijalni integritet neće biti teme diskusije , podsečajući da je ovu izjavu dao i Ministar Inostranih Poslova Nemačke, Westerwele, tokom jedne ranije posete na Kosovu.\nPredsednik Republike Kosova, Behgjet Pacolli je visoko cenio angažovanje ambasadora Steinbah i njegovu saradnju sa institucijama Republike Kosova.\nOn je takođe visoko cenio neprekidnu podršku Nemačke za Kosovo, dodajući da je ta podrška bila i jeste od posebnog interesa za institucije i narod Kosova, koji ima šta učiti od nemačkog iskustva.\nPredsednik Pacolli je visoko cenio angažovanje Nemačke za datu pomoć i podršku za nova priznanja Republike Kosova, kao i na putu evropsko-atlantskih integracija. Istovremeno, reče on da Kosova i Nemačka imaju široke mogućnosti saradnje, u svim oblastima, koja saradnja treba sve više ići u pravcu intenziviranja i proširenja.


Vesti online / Vesti / Svet / Stoltenberg postavio uslov Rusiji i Kini\n- Cilj NATO-a je svet bez nuklearnog oružja. Ali svet neće postati bezbedniji ako se NATO otarasi svog nuklearnog oružja, a Rusija, Kina i druge zemlje zadrže ili prošire svoje nuklearne arsenale - rekao je Stoltenberg, prenosi "Berliner morgenpost".\nStoltenberg je ranije rekao da Alijansa ne očekuje da će saveznici u NATO-u kao odgovor na situaciju oko Sporazuma o likvidaciji raketa rasporediti u Evropi dodatno nuklearno naoružanje.\nPredsednik Rusije Vladimir Putin izjavio je ranije da će Rusija recipročno odgovoriti na odluku Sjedinjenih Američkih Država o povlačenju iz Sporazuma i takođe obustaviti učešće u Sporazumu. Šef države je istakao da Rusija nije dužna i da se neće uvlačiti u skupu trku u naoružanju. Putin je dodao da svi predlozi Rusije o razoružanju "ostaju na stolu, a vrata otvorena", ali zahteva da se nikakvi pregovori o ovom pitanju ne iniciraju unapred.


Posle Vučića i Tači se obratio građanima Kosova – Balkanekspresrb.rs\nKao predsednik države pozivam građane i institucije da se uzdrže od svake vrste provokacija i sačuvaju mir u ovom veoma važnom trenutku za našu zemlju. Posvećeni smo održavanju mira i ni na koji način nećemo da ugrozimo cilj potpune normalizacije odnosa. Kosovske institucije posvećene su tome da završe rad na izradi statuta Zajednice srpskih opština.\nRepublika Kosovo je posvećena postizanju istorijskog, pravno-obavezujućeg sporazuma u poslednjoj fazi dijaloga za normalizaciju odnosa između Kosova i Srbije.\nOvako se, posle srpskog predsednika, danas oglasio kosovski, Hašim Tači, na dan završetka roka za izradu Statuta ZSO. Poruke su usledile nakon jučerašnjih tenzija i alarmantnih najava pojedinih beogradskih medija i tabloida po Srbe na Severu o novoj „Oluji“ i „zauzimanju“ Gazivoda, kao i otvorenog pisma srpskog predsednika Srbima na Kosovu, kojima je poručio da Oluje neće biti, a na koju je sam u više navrata tokom poslednjih meseci upozoravao.\nU Beogradu je danas održana i sednica Saveta za nacionalnu bezbednost. Srpski predsednik sastao se i sa patrijarhom SPC Irinejom.\nVučić se posle razgovora sa Irinejom obratio i medijima.♦


Iran će odgovoriti na napad Izraela - Index.ba\nIran će odgovoriti na napad Izraela\nKiša, pljuskovi i grmljavina i u naredna tri dana, a onda blaga promjena\nCrnadak: Sankcije Rusiji su uvedene, Dodik namjerno prešutio\nIGK: BiH je postala članicom UN-a bez entiteta\nDva dana nakon spornog napada u Siriji za koje se vjeruje da su djelo Izraelaca u svijetu se sve više priča o mogućem sukobu Izraela i Irana.\nVisoki iranski zvaničnik Aladin Borugerdi izjavio je da će Iran u “odgovarajuće vrijeme i na odgovarajućem mjestu“ odgovoriti na navodni izraelski raketni napad u kome su ubijeno nekoliko Iranaca u Siriji.\nInače, njegova izjava predstavlja prvi direktan odgovor na napad na dvije baze na sjeveru Sirije u nedjelju uveče koje je navodno izveo Izrael.\nIranska novinska agencija i organizacija koja nadgleda rat su navele da je u udarima ubijeno više od 20 provladinih boraca među njima Iranci, prenijeli su izraelski mediji. Nakon napada nastala je prava konfuzija i ćutanje sa izraelske strane.\n“Agresija cionističkog entiteta protiv prisustva naših vojnih savjetnika u Siriji daje nam pravo da odgovorimo na odgovarajućem mjestu i vremenu”, rekao je Borudžerdi na novinskoj konferenciji u glavnom gradu Sirije, prenosi AP.\nBrzo reagujući na tu prijetnju izraelski ministar odbrane Avigdor Liberman je rekao da prijetnje iz Irana “dolaze nedjelju za nedjeljom “ i ako postupe po njima Izrael će odgovarajuće reagovati, prenosi CDM.\nPrethodni članakIzetbegović: Sebija će uskoro izrasti u snažnu ženu političara\nNaredni članakInzko: Treći entitet je potpuno nerealan


Ivančević: "Vreme je da izađemo iz krize" - Sportske.net\nIvančević: "Vreme je da izađemo iz krize"\nTrener fudbalera Novog Pazara Radmilo Ivančević nada se da će njegova ekipa uspeti da ostvari pozitivan rezultat u duelu sa Jagodinom čime bi prekinula negativan niz u domaćem šampionatu.\nPartizan - Novi Pazar 3-0 (KRAJ)Ivančević: "Iskoristiti probleme u Partizanovoj odbrani"Pobeda Pazaraca u prijateljskom meču sa BugarimaPartizanova škola na vrhu Evrope, i Zvezda u vrhu!SL - Nišlije osvojile i Karaburmu, Odita zaustavio Čačane, preokret u Pazaru!\n"Iako nam je svaka utakmica od izuzetnog značaja, ova je posebno bitna jer nas opredeljuje za gornji ili donji deo tabele. Posle dva neuspeha, normalno je tražiti pobedu. Mislim da smo dosta stvari popravili i da ćemo to rezultatski potvrditi. Ubeđen sam da ćemo igrati sve bolje", rekao je Ivančević na konferenciji za novinare.\nNovi Pazar je 11. na superligaškoj tabeli sa 20 bodova, a danas će od 13.00 biti domaćin četrnaestoplasiranoj Jagodini, koja ima pet bodova manje.\n"Nema favorita kod nas, osim kada igraju Crvena zvezda ili Partizan. Jagodina je pokazala da može da se nosi i sa Partizanom (2:2), imali su tu utakmicu u rukama, posle su pobedili Metalac u Gornjem Milanovcu (4:1). Ovo je dobar trenutak za njih, nadam se da je došlo vreme da i mi izađemo iz krize", istakao je Ivančević.\nOn je ocenio da Jagodina ima iskusan i dobar tim, koji u svakom trenutku zna šta hoće.\n"Neugodni su i dobro ukomponovani. Pojedinačno se izdvajaju mladi golman Đorđe Nikolić, zatim Uroš Nikolić, koji je dao neke odlučujuće golove, Frensis Kjereme, Mladen Popović, Stefan Nedović. Čeka nas delikatan posao, ali verujem u ove momke i siguran sam da će dati svoj maksimum", kazao je Ivančević.\nTrener Pazaraca je dodao da se kadrovska situacija popravila povratkom donedavno povređenih Marka Đalovića, Radoša Protića i Jovana Damjanovića.\n"Moraćemo da povedemo računa i o vremenskim prilikama, palo je dosta snega, ali na te stvari ne možemo da utičemo. Teško da će tu biti pravog fudbala, moramo se spremiti za ovakve uslove, voditi računa o prekidima i drugim stvarima. Pozivam navijače da nam pomognu, uvek su naš 12. igrač, u dobru i zlu", rekao je Radmilo Ivančević.


Posao za 100 najboljih diplomaca medicinskih fakulteta - Izazov\nRadio-televizija Srbije\t 17. juna 2021. 20:37\nSrpska medicina dobila je injekciju znanja, entuzijazma, posvećenosti… najbolji diplomaci medicinskih fakulteta, njih 100, dobiće posao.\nVukan Ivanović iz Zvečana dolazi sa Medicinskog fakulteta u Beogradu, Kristina Janković, sa Univerziteta u Nišu, studirali u dva grada, a imaju nešto zajedničko – prosečna ocena, tokom studija bila im je 10.\nSa malo manjim prosekom, prate ih njihove kolege sa Univerziteta medicinskih nauka u Kragujevcu i Univerziteta u Prištini sa privremenim sedištem u Kosovskoj Mitrovici – Željko Ivošević i Emir Mehmeti sa prosečnim ocenama – 9,89 i 9,73.\nO tome gde vide sebe u budućnosti, razgovarali su sa ministrom zdravlja. Osim posla, dobiće specijalizaciju i doktorske studije.\n"Želja svih nas je da međusobno sarađujemo, da radimo u Srbiji i da zdravstvo u Srbiji podignemo na još viši nivo", navodi Željko Ivošević.\nPojačanje stiže u 20 zdravstvenih ustanova širom Srbije.\n"Znači mnogo, ne samo zbog zdravstvenog sistema, znači zbog svih građana Srbije, jer ovo su naša najbolja deca, oni su neko ko treba da bude naša budućnost, ko treba da leči nas. Smatram da je neophodno da uložimo u njih, da su oni to zaslužili i do sada smo preko 400 lekara na ovaj način zaposlili, preko 700 sestara. Ukupno od 2014. od kada sam ministar zaposlili smo preko 25.000 zdravstvenih radnika", navodi dr Zlatibor Lončar, ministar zdravlja.\nA svi oni imaju gotovo iste ciljeve – da mlade generacije lekara međusobno sarađuje, da stvaraju neke nove kontakte i neke zdrave odnose na kojima će zdravstvo počivati.


Javna debata na temu Žene u preduzetništvu\nJavna debata na temu Ekonomsko osnaživanje žena kroz preduzetništvo\nDruga javna debata van Beograda u okviru programa „Podeli svoj znanje – postani mentorka 2014/2015“ na temu"Ekonomsko osnaživanje žena kroz preduzetništvo" održaće se u subotu 16. maja 2015.godine sa početkom u 14.00 časova u Kragujevcu, Biznis inovacioni centar (Trg topolivaca 4). Javna debata će biti deo veće konferencije "Od ideje do posla"\nCilj okruglog stola je da učesnice programa i mentorke kroz neformalni razgovor sa panelistkinjama razgovaraju o preduzetništvu, o iskustvima u pokretanju preduzetničkih poduhvata, sa posebnim osvrtom na lične izazove i motivaciju za pokretanje biznisa. Ove je odlična prilika za mlade žene da unaprede postojeće i da razviju nova znanja na temu preduzetništva, razgovaraju sa koleginicama o njihovim iskustvima i možda se u budućnosti odvaže za sopstveni preduzetnički poduhvat.\n14.00 – 14.05 Pozdravna reč\nSvetlana Stefanović, menadžerka projekta u Evropskom pokretu u Srbiji\nJulkica Stefanović, vlasnica preduzeća Čarolija ukusa\nSanida Klarić, vlasnica Bio sapuni\nModeratorka: Biljana Planić, preduzetnica\nProgram ima za cilj da okupi stručne liderke iz različitih profesija kako bi podelile svoja znanja i iskustva sa mladim ženama na početku karijere sličnih interesovanja i željom da budu uspešne u svojim oblastima. To će doprineti stvaranju prilika za mentorine da unaprede svoj put u karijeri, kao i postave zdrave osnove za međusobnu dugoročnu saradnju. Proces evropske integracije Srbije je proces reforme institucija i izgradnje demokratskog i prosperitetnog društva, a osnažene i uspešne žene jedan su od važnih stubova takvog društva. Model mentorstva je široko promovisan na međunarodnom nivou i veoma uspešno se realizuje u nekoliko zemalja. Uzimajući u obzir naše okruženje i društvene prilike, model je neznatno prilagođen ciljnoj grupi u Republici Srbiji.\nProjekat "Podeli svoje znanje - postani mentorka 2014/2015", Evropski pokret u Srbiji već petu godinu za redom sprovodi u saradnji i uz podršku Ambasade Sjedinjenih Američkih Država, Erste Banke i Organizacije za evropsku bezbednost i saradnju (OEBS). Cilj ovog programa je ekonomsko i profesionalno osnaživanje žena u srpskom društvu kroz razmenu i iskustava i znanja između stručnih liderki iz različitih profesija i mladih žena sa sličnim interesovanjima i željom da budu uspešne u svojim oblastima.


EU: Najviše krijumčara izbeglica na Balkanu\nBeta\t 8. septembra 2015. 18:05\nIz izveštaja policijske agencije Evropske unije, Europola, proizilazi da iza prljavog biznisa organizovanog kriminala u švercu ljudi u Evropu stoji tridesetak hiljada kriminalaca, povezanih u dobro organizovane mreže, a od toga tri hiljade ilegalne imigrante prebacuju preko Libije i severa Afrike mahom u Italiju.\nOd toga 27 hiljada kriminalaca grozničavo najviše “radi” na Balkanu, gde preko njihovih kanala ilegalno u EU dolaze stotine hiljada ratnih izbeglica i ekonomskih migranata s Bliskog istoka, iz Azije i Afrike, rekao je zvaničnik Europola Robert Krepinko.\nPreko Balkana, a najviše preko Turske, Albanije i Kosova, ranije su išli tajni kanali šverca migranata, kao i žena i devojaka namenjenih mrežama prostitucije mahom u Zapadnoj Evropi.\nAli, to je sada poprimilo ogromne razmere i bande organizovanog kriminala su se preusmerile na krijumčarenje migranata jer im to brzo donosi stotine miliona evra i premašuje ranije uhodani “biznis” s drogom i švercom oružja, naveli su i zvaničnici Agencije za nadzor spoljnih granica EU, Fronteks.\nEuropol je naveo primer nedavno otkrivene 16-člane bande organizovanog kriminala u Grčkoj, u kojoj su bili Rumuni, Egipćani, Pakistanci, Sirijci, Indusi, Filipinci i Iračani. Ta banda krijumčara je u Evropu ilegalno uspela da prebaci stotine Sirijaca, snabdevši ih lažnim ispravama koje su im prodali za sedam i po miliona evra.\nČlanice EU i Evropska komisija sad spremaju uspostavljanje strogih provera na spoljnim granicama Unije kako bi se sprečila nekontrolisana navala stotina hiljada migranata koje preko svojih mreža i često uz ucene i iznuđivanje novca, mafijaške mreže prebacuju u Šengenski prostor EU.


RUTINA U HUMSKOJ: Partizan lako ukrotio Zmajeve (VIDEO)\nVoždovac sudbinu opstanka rešava u poslednjem kolu.\nFudbaleri Partizana danas od 16 časova dočekuju ekipu Voždovca na stadionu u Humskoj, u poslednjoj utakmici 37. kola Superlige Srbije. Za crno-bele ovaj meč nema rezultatski značaj jer će ostati na drugoj pozicviji bez obzira na njegov ishod, ali je veoma bitan Voždovcu.\nZmajevi su trenutno na 12. poziciji sa 47 bodova koliko ima i Rad na 13. mestu, dok Radnički sa 46 poena drži 14. poziciju, prvu iznad crte koja označava ko ostaje u Superligi, a ko ispada u niži rang. Zbog toga Voždovcu i meč sa Partizan biti ili ne biti jer bi eventualnom pobedom obezbedili opstanak i ne bi morali...


N. Zeland: Oklend gubi dnevno 22 miliona dolara zbog lokdauna\nTanjug 1. marta 2021. 08:41\nOKLEND – Gradonačelnik Oklenda Fil Gof je pozvao danas stanovnike da se vakcinišu nakon što je najveći grad na Novom Zelandu ušao u četvrti lokdaun tokom vikenda otkako je počela pandemija kovida, dok će grad izgubiti na dnevnom nivou skoro 22 miliona dolara zbog restriktivnih mera, javio je Rojters.\nPremijerka Džasinda Ardern je uvela sedmodnevni lokdaun u gradu od dva miliona stanovnika zbog jednog slučaja infekcije kovidom, ističući da je „bolje sprečiti nego lečiti“.\nZbog ovakvog pristupa, brojni svetski stručnjaci su odali priznanje Novom Zelandu na jednom od najboljih načina odbrane od kovida na svetu, međutim, najnoviji lokdaun se nije svima dopao, pa su pojedini građani kritikovali ovu odluku na društvenim mrežama, dodaje Rojters.\nFil Gof je rekao da će grad izgubili oko 200 poslova i 21,7 miliona dolara dnevno zbog lokdauna.\n„Prioritet moraju da nam budu vakcine u Oklendu kako bismo sprečili buduće lokdaune, zaštitili poslove i prihode i osigurali da Oklend može da učestvuje u ekonomskom oporavku zemlje“, saopštio je Gof.\nPrema najnovijem lokdaunu, sportski i kulturni događaji su otkazani ili pomereni, a došlo je i do saobraćanoj kolapsa jer su ljudi prilikom povratka kućama sa posla u petak morali da prolaze satima kroz policijske punktove.\nNovi Zeland je otkrio više od 2.000 slučajeva kovida od početka pandemije, uz 26 preminulih.


FK „Olimpik“ da preispita svoju odluku o istupanju PLBiH - Sindikat profesionalnih fudbalera BiH\nPosted on 21. Maja 2021. by SPFBiH\nSindikat profesionalnih fudbalera u Bosni i Hercegovini iznenađeno je zaprimio odluku Upravnog odbora FK „Olimpik“ Sarajevo o istupanju pomenutog kluba iz daljnjeg toka premijerligaškog takmičenja.\nPoštujemo obrazloženje FK „Olimpik“ Sarajevo, te pravo njihovih upravnih struktura da odlučuju o budućnosti svog kluba, međutim, objava o istupanju iz Premijer lige BiH od šireg je značaja, te se moramo oglasiti povodom iste, kao zastupnici igrača u našoj državi.\nPozivamo Upravni odbor FK „Olimpik“ da preispita svoju odluku, te okončanju učešće u ovoj takmičarskoj sezoni na zelenom terenu. Javnost je itekako upoznata i svjesna ugroženosti integriteta i regularnosti Premijer lige BiH, međutim, klubovi moraju biti garant stabilnosti lige, boriti se za njenu budućnost, a nipošto donosi poteze, koji elitnom rangu bh. fudbala nanose štetu. Također, pozivamo da “Olimpik” odgovorno pristupi rješavanju i plaćanaju nastalih obaveza iz presuda i odluka organa NS/FSBiH, te da vode računa o obavezama prema igračima, stručnom štabu, trenerima omladinskih kategorija i radnoj zajednici.\nSindikat profesionalnih fudbalera u Bosni i Hercegovini imao je do sada korektnu saradnju s rukovodstvom FK „Olimpik“ Sarajevo. U slučaju da “Olimpik” ne promijeni svoju odluku, u nadolazećim danima obaviti ćemo razgovore i sastanke, kako bi zaštili status i osigurali nastavak karijere fudbalera iz sadašnjeg igračkog pogona, a u skladu s daljnjim postupcima struktura “Olimpika” o budućnosti kluba, uraditi ćemo sve potrebne aktivnosti kako bi pomogli igračima da naplate svoja potraživanja.


Van den Dol: Holandija će nastaviti da podržava Crnu Goru na putu u EU i NATO | EUME\nNaslovnica Info Press info Van den Dol: Holandija će nastaviti da podržava Crnu Goru na putu...\nVan den Dol: Holandija će nastaviti da podržava Crnu Goru na putu u EU i NATO\nVan den Dol i Lukšić\nPotpredsjednik Vlade i ministar vanjskih poslova i evropskih integracija Igor Lukšić primio je danas novoimenovanog, izvanrednog i opunomoćenog ambasadora Holandije sa sjedištem u Beogradu Henka Van den Dola.\nAmbasador Van den Dol je izrazio zadovoljstvo povodom dobre saradnje Crne Gore i Holandije i kazao da će Holandija nastaviti snažno da podržava Crnu Goru na putu integracija u Evropsku uniju i NATO, cijeneći pozitivnim rezultate koje ostvaruje u implementaciji integracione agende.\nTokom razgovora je bilo riječi o podršci funkcionisanju Fonda za Zapadni Balkan, čime bi se dao dodatni impuls regionalnoj saradnji u cilju brže integracije u EU.\nPotpredsjednik Lukšić je čestitao stupanje na dužnost novoimenovanom ambasadoru i ocijenio da dvije države karakterišu odlični međudržavni odnosi koji se u narednom periodu mogu dodatno unaprijediti kroz jačanje političkih i ekonomskih veza. On je zahvalio Holandiji na konstruktivnom doprinosu našoj evropskoj i evroatlantskoj perspektivi i istakao da Crna Gora na osnovu do sada sprovedenih reformi, ohrabrena dočekuje ministarski sastanak NATO-a u decembru.\n„Na osnovu dosadašnjih rezultata, Crna Gora je zaslužila poziv za članstvo u NATO, svjesna pritom da se time ne završavaju naše obaveze za nastavak reformi ali čvrstog uvjerenja da će njihova realizacija biti znatno lakša i efikasnija u okolnostima bezbjednosnih garancija koje pruža članstvo u Alijansi“, zaključio je Lukšić.\nTokom sastanka, sagovornici su razmijenili mišljenja i o drugim važnim temama iz oblasti regionalne saradnje država Zapadnog Balkana, aktuelne političke situacije, te temama iz oblasti bilateralnih i multilateralnih odnosa.